text:
“ Goomuyel laamiiɓe ɓee inan tan ɓeydoo alɗude, yimɓe leydi heddiiɓe ɓee inan tan ɓeydoo waasde”
Fedde nde wonaa laamuyeere haɓotoonde warhooreeji bonande jawdi wiyeteende Sherpa, joopiima kadi buuñgol cabbinngol e Muritani, no huunde ɓeydoore iiñcuru nder renndo, teppunde ɓamtaare leydi ndii. Nde joopii ɗum ko e ciimtol caaktangol ñalnde 28 settaambar 2017.
Eɗen ciftora, e marse 2013, Sherpa hucciniino ciimtol baangol noon e juɓɓule ñamnooje Muritani kaalisaaji gaadoraaɗe ɗee, kono, e wiyde Sherpa, gila ndeen, « ngonka kaa ɓeydii ko bonde, ɗum noon alaa no Sherpa waɗata so wonaa kadi dillinde hulnde ngam jeertinde yimɓe laawol goɗngol. Goomu ngardiingu leydi ndii ina jokki e happaade ngaluuji ñalnde kala, oon sahaa gooto mo leydi ndii wondi e caɗeele ɓurɗe teeŋtude gila nde njaru jamɗe yani. »
E wiyde William Burdon, hooreejo Sherpa « hannde, dalillaaji keewɗi ina ngaddana yimɓe miijaade wonde kaalisaaji keewɗi no feewi, ɗi pelle ñamlooje kaalisaaji ñamlata Muritani ɗii fof, naatata ko e wiiduru muuɗnugol e bonannde, kam e nder njuɓɓudi moolanaandi baaragol jawdi buur ».
Muritani fof e wonde leydi Afrik ɗimmiri to bannge keewgol oogirɗe, gila e jamɗe, kaŋŋe, kiri e ngaluuji diƴƴe (liɗɗi ekn.), kayri fof e wonde e hebaade waɗtude yeeyde kuɓɓam diƴƴeeje (hydrocarbures) hedde 2021, Muritani fof e famɗude yimɓe, hedde miliyoŋon nayon fat, ndi yejaa ko e leyɗe biyeteeɗe « keedɗe caggal », e, e wiyde FMI « ngonndi e nokku kersiniiɗo to bannge maaɗe buuñgol e njeenaari ».
William Bourdon wiyi kadi wonde « Muritani fof e jogaade fartaŋŋeeji mawɗi, ko leydi mbelndi wonande denndaangal mooftooɓe ko wujjaa e foksineeruuji ‘delinkaaji’ porlooji kaalisaaji tawi kulaani paayaani, ɓerɗe mum en ndeeƴi ».
Gajaaɗe politik e kaalis, ngardiigu mbonngu e kuufgol bonngol jawdi leydi ndii ina teppi faggudu mum. Ciimtol Sherpa ngol rokkii yeruuji keewɗi ɗo golle laamu kalfintee nder niɓɓere, yeru mahngo kanndaa keso kaa halfinanoongo sosiyatee mo alanaa ɗum humpito, tawi kadi ardii ɗum ko yimɓe ɓalliiɓe hooreejo leydi ndii, yeru mahngo santaraal kuuraa Nuwaasoot halfinaango kanndidaa ɓurnooɗo tiiɗde coodgu oo nde golle ɗee kalfintee ndee ekn.
Sherpa siftinii wonde wiɗtooji umminaama to Dental dowlaaji Amerik e to Kanadaa sabu tuumamuyaaji buuñgol joopiiɗi oogirde kaŋŋe Tasiast nde sosiyatee kanadaanaajo Kinros Gold Corporation gollotoo ndee.
Nanondire hakkunde gollirɗe (sosiyateeji) tumarankooje e gollirɗe muritaninaaje ɗe yimɓe yiytiniiɓe to bannge politik kuufi, ina tuumaa kadi soomde njeenaari e buuñgol. Yeru mo Sherpa rokki ko nanondiral hakkunde Muhammed Abdallaahi wul Yaha, meeɗnooɗo wonde kuuɓal dowla ko faati e gollingol jawdi, ɓadiiɗo hooreejo leydi Muhammed Abdel Asiis. Oon sosiyatee mo woodaano haa 2013, kam woni gollodiiɗo cuɓaaɗo Kinross, Total e Kosmos Energy ekn.
Sherpa ina haawaa kadi sababuuji gaddanɗi laamu Muritani waɗdude e sosiyatee Sinuwaa biyeteeɗo Poly Hondone, nanondiral feccere mbaroodi baawrungal, oon sosiyatee mo nganndu-ɗaa sinndii ko e Poly Hondone Technologies ganndiraaɗo njeeygu ngu rewaani laawol njogitaaje peewnaaɗe Siin feewde caggal leydi. E miijo Sherpa, ñamlooɓe kaalisaaji potaani yiyde deestaare waynde nii bonɗe tawi mbaɗataa hay dara. Sherpa ɗaɓɓii e ñamlooɓe leyɗeele kaalisaaji nde mbaawnata laamu Muritani hujjikinaade e hunanaade ko tiiɗi ngam dartinde ngol kaytugol bonngol, e yo wiɗtooji katojinaaɗi mbaɗe ko ɓuri yaawde. E miijo maɓɓɓe, “ ina waɗɗii ñamlooɓe kaalisaaji anndude e yenaneede ɗo kaalisaaji ñamlata ɗii naatnetee, ɓe kuutoroo paamningol e fawde e ñamaale ɗee sarɗiiji, hoto ɗi mbooyneede.”
Caggal nde ciimtol ngol saaktaa, ngol neldaama e juɓɓule ñamlooje kaalisaaji ɗee, ko wayi no FMI e Banke aduneejo, e FADES e BAD, e AFD, e Goomu Orop e USAID ekn.
Ciimtol ngol feccitii ko e dame 4 caggal ngardiindi ndii. Ngol feeñninii kadi ngoƴaaji tati, ɗi njogor-ɗen jubbude e mum en seeɗa.
Tiitoonde damal gadanal ngal ko « Muritani e maale kiite ngaluuji ».
« Kiite ngaluuji tago » ko konngol cifotoongol ngonka kaawniika ka leyɗeele keewɗe ngaluuji tago baaɗi no petroŋ (leyɗe aarabeeɓe, Niiseriyaa, Anngolaa, Alaseri, ekn) e jamɗe (Gine konaakiri, Muritani, Konngo ekn) e kaŋŋe ekn. ngondi, so ronkude ƴellitaade e heewde caɗeele. Nde jam ndee, heewde ngaluuji ko malu fotnoo wonde, kono ina teskaa e winndere hee, yoga e leyɗe ɗe Alla rokki ngalu keewngu ubbiingu e leydi, ina ngondi e caɗeele ƴellitaare, sibu buuñgol e njeenaari ina keewi tuddinde e mum en, ko jiidaa e golwole e kareeli ngam yiɗde jiimde ɗiin ngaluuji. Paamen tan wonaa ngaluuji ɗii e koye mum en kaɗata ƴellitaare ndee, haɗata nde ko kareeli ɗe ɗum jibinta walla diiñagol won ɗeen ceŋɗe renndo e laamu caloo woppude, tawi ndartorii ko njeenaari e buuñgol…
Muritani noon wonaa ɗiin ngaluuji tan jogii, sibu jeyaa ko e leyɗe winndere ndee ɓurɗe heewɗe liɗɗi (njuuteendi tufnde mum ko 720 km) ko jiidaa e jawdi ndariindi e leydi ndema ɓurtunde sokla leydi ndii… Kono ngaluuji ɗi ittanaani ɓesngu mayri tuuya.
Ciimtol ngol hollii wonde, e wiyde ciimtol cakkitiingol PNUD paatungol e ƴellitaare aadee, nder 188 leyɗe juurnitaaɗe ɗee, Muritani ari ko 156. E nder ɗuum :
- ɗaminaare nguurndam haaɗi ko e duuɓi 63 ;
- 55,6% muritaninaaɓe ko waasɓe, heen 29,9% ko waasɓe no feewi…;
- Ko 45,5% fat e mawɓe ɓee ɓoorii humambinnaagu.
« Ngoƴa gadano : sifaa no golle laamu kalfinirtee »
« E nder leydi ndi faggudu mum ƴellittoo, potndi ɗum noon waɗde jawdi keewndi e mahngo (laabi, kuɓeeje ekn…), kalfingol marseeji laamu keewaani teskaade ko nafata leydi ndii e yimɓe ɓee koo ; ɗi keewaani hafineede yimɓe ɓurɓe moƴƴude coggu, walla ɓurɓe waawde, ɓurɓe hattande. Ɗi keewi halfineede ko e suuɗaare, yimɓe walla sosiyateeji baawɗi buuñde halfinooɓe ɓee kaalisaaji, tawi golle mum ngonaa moƴƴe, sabu nafooje keeriiɗe ».
Ɗum noon ciimtol ngol yiɗi wiyde ko Muritani ko noon siforii, sibu ngol winndii « marseeji laamu keewɗi ndokkirtee ko « gré à gré » 1/ huunde nde ɗooftaaki doosɗe laaɓal e potndugol ndaartooɓe golle ɗee, e hakke halfineede golle buur ɓurɗe famɗude, 2/ tawi parlemaa diisnaaka walla horataa, tee yamiraani, 3/ e nafoore heeriinde yimɓe walla goomuuji ɓalliiɗi laamu ». Ngol rokkii heen yeruuji keewɗi ko wayi no mahngo kanndaa keso oo, santaraal kuuraa Nuwaasoot, walla tuugnorgal Emel 2012, anketaaji sabu tuumeede buuñgol, nanondire ɗe tuugaaki e potal baɗdaaɗe e sosiyateeji tumarankooji ekn…
« Ngoƴa ɗiɗmo : kuufgol ngol hellifaaka ngaluuji tago »
Ngaluuji tago joofii ɗoo ko denndaangal ngaluuji ɗi Alla ubbi e leydi : oogirɗe (njamndi, kaŋŋe, kirin kaalis, petroŋ, gaas ekn), ngaluuji diƴƴe, leydi ndema, dunli, henndu, ekn. Ciimtol ngol teskii ɗoo tan ko nanondiral baɗdangal e sosiyatee sinuwaa biyeteeɗo Poly-hondone-pelagic-fishery co, sibu maggal jogaade baɗte lugge e faggudu leydi ndii, nde tawnoo ko ɓuri heewde e dewiis (kaalis naatoowo) leydi ndii ko heen ummortoo. Awo ngoo tan ko sappoɓal PIB leydi ndii, ko 35 haa 50% (feccere) ko leydi ndii yeeyata caggal leydi. Awo ngoo ina liggina kadi fotde 45 000 neɗɗo, woni hedde 36% golle laamu laawɗinaaɗe.
E ngoon yeeso, laamu Muritani, ngam hisnude nguu ngalu, lelniino « Feere Jiilgol duumotoongol senngo Awooji e nehngo diƴƴe 2008-2012 » nde faandaare mum wonnoo « huuɓnude, rewrude e kuufgol duumotoongol ngaluuji diƴƴe, juumtingol ngartam ndañeteeɗam heen to bannge renndo e faggudu wonande ko ɗum naatnanta bidsee leydi ndii, ko gollotooɓe muritaninaaɓe heeriiɓe ndañata heen, to bannge golle dañeteeɗe heen kam e kisal nguura e ustugol baasal e leydi ndii ».
Kono ko winndaa e nanondiral ciifangal ñalnde 7 suwee 2010 hakkunde Muritani e sosiyetee sinnaajo POLY-HONDONE PELAGIC FISHERY CO. koo, ina woɗɗi ndeen feere lelnaande, sibu ngaal nanondiral ina eɓɓi maa sosiyatee oo mah waylirde mawnde jarnde 100 miliyoŋ dolaar Amerik, rokkee kam ne hakke awde fotde duuɓi 25 e diƴƴe Muritani wondude e newnaneede newnugol ɓurtungol kala ko faati e kaalis e njulaagu (hakkeeji duwaan, lempooji ekn)
Yeru, ko faati e awo ngoo alaa fof sarɗi fawaa heen, alaa haɗde woni heen ; ko seeɗa haalaa e jiilgol duumotoongol ngaluuji e naatirde hee tawi noon Banke Aduneeje e hoore mum hollitii faayre mum e battane awo e nder Muritani, sibu mum wontude « dañal kakindiingal ».
Sosiyatee oo rokkaama kadi boowal 60 000 m2 wondude e kunagol laamu Muritani ɓeydande ɗum heen dokkal boowal goɗngal so golle sosiyatee oo ɗaɓɓii ɗuum, yantude e woppaneede lempooji keewɗi. Yanti heen ngalɗoo nanondiral ina luutndii huunde e sariyaaji Muritani.
Caggal ko ina ɓura duuɓi jeegom caggal ko ngalɗoo nanondiral siifondiraa koo, yimɓe teskiima wonde ko wiyanoo maa sosiyatee oo gollin fotde 2 000 neɗɗo koo laataaki, sibu o gollintaa jooni ko ɓuri 700 neɗɗo.
Ko wiyatee eggingol karallaagal koo kadi waɗaani sibu laaɗe ɗee haa hannde peewnatee ko Siin. Heewɓe ina kaawaa ko addannoo guwarnama Muritani siifondireede ngalɗoo nanondiral wondude e geɗel goɗngel ɓeydungel tuumaamuya sibu oo sosiyatee ɓurnoo anndireede ko njeeygu njogitaaje peewnaaɗe Siin ngu rewaani laawol caggal leydi.
Sosiyatee POLY-HONDONE ko salndu sosiyatee biyeteeɗo POLY TECHNOLOGIES INC walla kam, ko famɗi fof, ina jokkondiri no feewi e oo sosiyatee sibu inɗe majje ina kuutoree kam en fof e nanondiral hee.
E desaambar 2012 laamu Muritani suɓii ko POLY TECHNOLOGIES INC ngam mahde tufnde konu e njulaagu hesere nder komin Njaago, nde njaru mum tolnii e 325 militoŋ dolaar (116 miliyaar ugiyya) ɗe laamu Muritani difii kam en fof, tawi ina sikkaa hay jeeyngal kalfingol golle gootal waɗaaka.
Ndaa noon POLY TECHNOLOGIES INC. ko sosiyatee ganndiraaɗo kafeeje buuñgol to Namibi, to Niiseer, e to Simmbaabuwee. E 2013 laamu Amerik fawii e makko kuugal sibu makko yaɓɓude laawol jowitiingol e baasgol hebbinde kaɓirɗe to Iraan, to Kooree Rewo e to Siiri.
E kaaltidgol nanondiral e Dental Orop cakkitiingal ngal, laamu Muritani naatnii heen taƴre yaltinoore awo barooɗe maayo biyeteeɗe ‘céphalopodes’ tolniingo e 40% njaru awo yeeyoyteengo caggal leydi. Muritaninaaɓe paamii ko wonnoo sabaabu ɗuum ko ɓooyaani koo sibu ministeer awo waɗii ƴele (jamirooje taƴaaɗe) ko ɓooyaani koo (baawɗe yeeyeede), tawi ko e hattan makko kanko tan « gooto », “ɗeen jamirooje ndokkaama doggol yimɓon seeɗa ɓe alaa ko jotondiri ɗum en so wonaa ɓallaade Hooreejo leydi oo, sibu ko ɓalliiɓe galle makko, walla waɗooɓe politik.”
« Ngoƴa tataɓo : kuufgol bonngol e baaragol kaalis buur»
So won joopiiɓe kuufgol ooñingol kaalis buur, woɗɓe njiyi e ngool kuufgol bonngol ko yiɗde ardiiɓe leydi ndii ruggude ngalu leydi ndii. FMI hollitii e ciimtol mum 2016 ngol wonde weltaaki e ko wasiyaaji mum ciyniraaka no hanirnoo nii. Ko noon kadi Banke Afrikeejo ngam ƴellitaare jooporii ngardiigu mbonngu kaalis buur leydi ndii. Kamɓe fof ɓe njoopiima ŋakkeende laaɓal e nder no kaalis leydi ndii firlitirtee nii.
So artii e bidsee dowla oo, laabi gollorɗi lelnaaɗi e sariya ɗii ɗooftaaka : parlemaa e Ñaawirde hiisaaji (Cour des Comptes) tinataa tee ina kumpaa kaalisaaji naatooji walla depasuuji laamu keewɗi (haa teeŋti noon e kaalisaaji jowitiiɗi e golle laamu).
Ko ɓuri heewde e baaragol kaalis buur rewrata ko e Banke santaraal (BCM) ɗo ko ɓuri heewde e kaalisaaji leydi ndii ndewrata. Nii woni, e wiyde luulndo, kaalisaaji leydi ndii keewɗi naatooji BCM ummoriiɗi caggal leydi mbinndetaake e sariya kaalisaaji (loi des finances) tee no kuutorirtee nii rewaani laabi kuutorɗi bidsee, yeru 50 miliyoŋ dolaar Amerik (18 miliyaar ugiyya) ɗi Sawuud rokkunoo Muritani, ɗi luulndo ngoo seeraani e naamnaade ɗo naati.
Ko noon kadi wonande 200 miliyoŋ dolaar (71 miliyaar ugiyya) ɗi Muritani heɓnoo e Libi, ummoriiɗi e ngostiigu Abdallaahi Senusi, gonnooɗo mawɗo sarwisaaji ñukkindo Kaddaafi, kaalis mo alaa fof ɗo feeñi e bidsee laamu nguu. Ɗumɗoo ko yeruuji seeɗa tan sibu BCM ina takkee ittude ñalnde kala kaalisaaji ittugol ngol rewaani laawol… BCM wontii kuutorgel baɗiraangel nafooje keeriiɗe ardiiɓe leydi ndii, yeru, yoga e jamirooje udditgol bankuuji dokkaaɗe tuugaaki e laaɓal… Ɗumɗoo ko yeruuji seeɗa tan kollitooji no kaalis leydi ndii gollortee…
E wiyde Sherpa hannde, ɗee geɗe kala mbaawaa jaggireede tan no geɗe teelɗuɗe, keɓtiiɗe nii, ɗe ceedtotoo ko ruggo ngalu leydi ngo ardiiɓe ɗum miijii, njuɓɓini, yahdungo e deestagol dowla nuunɗal.
Hakkunde 2010 e 2014 faggudu Muritani dañii fartaŋŋeeji mawɗi sabu ɓeydagol coodgu njamndi e kaŋŋe ekn. Dañal ummoriingal e njeeygu caggal leydi ɓeydiima fotde 71%. Dañirɗe bidsee laamu ɗee tan ɓeydiima laabi ɗiɗi sibu ko wonatnoo 200 miliyaar ugiyya wontii 400 miliyaar hitaande kala. E ngaal daawal kadi, Muritani naatnii ngalu keewngu ummoraade caggal leydi fotde 17,24 miliyaar dolaar (6 154 860 000 000 UM : ujunnaaje jeegom e teemedere e capanɗe joy e nay miliyaar e teemedde jeetati e capanɗe jeegom miliyoŋ ugiyya), kono ɗuum haɗaani SNIM ɗiccaade hannde.
« Gila o ari e laamu e hitaande 2009, persidaa Muhammed wul Abdel Asiis ko mahɗo njuɓɓudi baaragol ngaluuji leydi ndii ngam nafoore makko heeriinde e nafoore tamanngel yimɓe jeyaaɓe e goomu makko : yoga e ɓeen mbaɗaama e postooji laamu toowɗi walla ngardinaama sosiyateeji laamu tawi yoga heen alaa ko cosraa so wonaa haa keɓa marseeji e ɓuucaade kaalis buur. »
« Jawdi buur keewndi, haa arti e boowe e ekkolaaji njeeyaama ɓalliiɓe laamu nguu, ko wayi no komersaaji, tawi noon fotde 41,4% leydi ndii ko humambinneeɓe ».
« Ko ina wona duuɓi jooni, ujunnaaje keewɗe ektaar leyɗeele ndema, yeru to Daarel Barka, ɗo ɓaleeɓe leydi ndii nguuri ɗoo, loppitaama tottaama julaaɓe leydi ndii e tumarankooɓe. »
“ Ngolɗoo ɓuucagol ngalu leydi ndii fof tuugii ko e BASEP. E wiyde gollooɓe heewɓe kala ko ina dilla e leydi ndii ko e BASEP rewrata : jamirooje ƴeewndagol oogirɗe, jamirooje awo, dokkugol boowe leydi, kalfingol golle ekn… Kala kadi toɗɗeteeɗo e laamu (jaagorɗe, senaateruuji, Ardiiɓe toowɓe, ammabasadeeruuji …) maa rewra ɗoon, tawi noon oo BASEP alaa fof laawol dagni goodal mum, wonaa to Parlemaa, wonaa to guwarnama.”
SHERPA joofniri ciimtol mum ko wiyde wonde « …ɗii yeruuji ngardiigu mbonngu ina kolliti wonde Muritani tiindii ko ɗo feewaani, tawi haa hannde ɓesngu mum waawaani naftoraade ngalu mum. Goomuyel laamiiɓe ɓee inan tan ɓeydoo alɗude, yimɓe leydi heddiiɓe ɓee inan tan ɓeydoo waasde »
Tonngol Bookara Aamadu Bah


c: text/html

text:
Ɓii madalisajo wakkilanɗo Kebbi Fombinankere, Bala Ibn Na’Allah, nde wolwanno dow mayde ɓiiko Abdulkareem, moo wara e Malali nder diwol Kaduna, owii yoonki ɓiiko ɓuray yoonki kala ɓii Nigeria.
Nder booliɗe ɗerewol ngol o wurtini ñyande Altine/Aɓuunde, Bala Na’Allah wii, oɗon yelo mayde ɓiiko wallitan e heɓuki wurtorde dow gannuɗii ɗi lesdi ndii yiidata.
Na’Allah wolaɗon lesdi Nigeria sarde ɗum fee’a amma owii, waɗɓe warhoore nden, na balmi binndigaji ɓee njoogii.
“Ɓee keɓi nastuki wuro/saare mayɗo on hedi coorkel goɗngel dow nƴiiɓaalo ngon”.
“Yoonki mayɗo on ɓuray yoonkije ɓiɓe Nigeria’en luttuɓe. Minon leñyol mako, min njaaɓi hoddirore Jewmiraawoo e mayde Abdulkareem. Min nootake noddali dow lenguru juuɗe, min ngii pataakeji foofo, e ngilla foofo, ngam man, yettore wodani jewmiraawoo. Na’Allah wii.
Na’Allah hako wakilta Kebbi fombinankere, nden ardiiɗo ”Senate Committee on Air Force” o ɓesdi e wiigo “Ɗum mettenake Amin sanne eno o wara, amma ɗum hoddirore, boo min njaɓuɓe nde.
O yetti taadiiɓe/police ema gomnati diwol Kaduna e tiinaare maɓɓe. Owii Allah ceniɗo hinnomoo.
Saare jarida Daily trust filli dow Abdulkareem moo duuɓi 36, hanko on ɓiɗɗo gorko mawɗo lee Na’Allah. O warama dow laawol Umar Gwandu, Malali nder gallure Kaduna.
Taadiɓe/police wii bonna-bonnalu en ɓen ndillidii moota mako ɓawo/Caggal nde ɓe kuutiniri sembe ɓee pusi saare mako.
Binnduuɗo: Hassanu Giɗaɗo Suɗi.

robotstxt: allowed

filter: keep


text:
Mammadu Demmba Sih, harbiyanke e nder jaayndiyankooɓe Rajo Muritani, hooreejo Fedde Jaayre Pulaar yanii ñalnde dewo 4 lewru bowte 2016 (alet 4 desaambar 2016), ena yahra e duuɓi 38. Leƴƴi Muritani fof, ɓaleeɓe e woɗeeɓe, nduusii mo haa hoɗorde makko sakkitere wondude e sunaare e ciimti jurmitiiɗi haa o wirnaa to baamuule km 7 Nuwaasot. Mammadu Demmba Sih yanii tawi wolde ndimaagu joofaani, kono golliima golle pattamlame, ɗaccii geɗe tiiɗɗe, ɗe njuuteendi aduna gasnidtaa momtude.
Ko ina tolnoo e 2 000 neɗɗo tawtoraama wirwirnde Mammadu Demmba Sih, hakkunde ɓaleejo e boɗeejo, ganndo e humambinne, mawɗo e suka. Juuli mo ko Ceerno Haamiidu Baal, almaami raatib jumaa leegal joyaɓal. Alla e jamaanu nguu heewde, gori ndonkaa ko darneede. Ena teskaa wonde nde juulgol gasi, gardiiɗo Rajo Muritani ena jeyaa e sajjitinooɓe gooski kii ngam nawde ɗum to ngaska ngasanooka kaa. Nde wirwirnde ndee gasi, Ceerno Baal waajii jamaanu nguu ko juuti, ɗaɓɓiri e almuɓɓe tawtoranooɓe ɓee nde kawritoyde kikiiɗe altine janngo to galle Mammadu Demmba Sih ngam jippinande mo deftere Geno teddunde ndee.
Ñalnde aaɓnde, kikiiɗe oo rokkaama fotde makko haa timmi. Seernaaɓe heewɓe e almuɓɓe wonnooɓe e Nuwaasot, hay gooto heddaaki, ko jiidaa e sehilaaɓe, ɓe kanko Mammadu Demmba, renndunoo nguurndam, banndiraaɓe ɓadtiiɓe, hoɗdiiɓe wuurdanooɓe haa e woɗɓe ɓe ganndal walla jotondiral laaɓtungal alaano hakkunde maɓɓe, kono tawi ko rewindinooɓe geɗe makko. Deftere Geno ndee feccaa, daraaki, silki joofi gila naange mutaani, kono jamaanu nguu yaltoyi galle oo ko caggal geeƴe.
Hol gonɗo Mammadu Demmba Sih?
En ndañii fartaŋŋe jokkondirde e sukaaɓe ɗiɗo, wiyeteeɓe Aamadu Jeŋ e Aadama Miikaa Faal. Gadano oo ko Abdallanaajo, ko kanko e Mammadu Demmba Sih pijdi, mawnidi, naatdi jaŋde. Dimmo oo ko Foondenaajo, ko ɓe enɗam to dewol e to gorol. Ɓe mbiyi : “ɓiyi Kummba Muusaa Faal lollirɗo Kummba Mbonno e Demmba Cillo, Mammadu Demmba Sih, noddirtenooɗo e cukaaku mum Mamma Sihyel, o jibinaa ko e hitaande 1974 to Foonde Elimaan Demmba e nder galle mo sukaaɓe nayo worɓe e ɗiɗo rewɓe, jiiduɓe yumma e baaba.
Mammadu Demmba ko Sammbaajo. Nde o entaa, taaniiko debbo, jibinɗo yumma makko, ena wiyee Mbonno Wan nawi mo Abdalla, nehoyi mo. E wiyde Kanaal Kamara mo Abdalla (mbir nayeejo), Mammadu Demmba Sih arii e Abdalla ko ena yahra e duuɓi 4. Ɓe ngondii ɗoon e nder galle hee gooto fotde duuɓi jeenay.
Jaŋde Mammadu Demmba Sih
Mammadu Demmba naati jaŋde ko heedde hitaande 1986 e wuro Abdalla. O janngii duuɓi ɗiɗi e duɗal arab (mersaa) ko adii nde o faytata e duɗal laamu. Nde kawgel heedi ngam yawtude e rogere ɗiɗaɓere, nde wonnoo nde o naatata jaŋde tawi ko o fuɗɗiima ƴaaknude, duuɓi ɗii ngustaa, ngartiraa haa e 1978 mbele omo daña waɗde kawgel. Ko ɗuum waɗaa e kaayitaaji makko laaɓɗuɗi, ko ɗuum kadi jeyi sabaabu, haa hannde, wiyeede o yahri ko duuɓi 38. O waɗi kawgel ko e hitaande 1992.
Mammadu Demmba Sih waɗi kolees mum ko e Baabaaɓe Looti, hakkunde kitaale 1992 fayde 1995. O yawti e liisee Ɓoggee e 1995. Ko ɗoon o heɓi bakkaa makko.
O ari e Nuwaasot, o woni e ɗaɓɓitde kawgelaaji ngam waɗtude gollaade. O Ɗuum leeldi mo, o waɗti yeeyde jaaynde wiyeteende Kalaam (Le Calame). Ardinoo nde ko biyetenooɗo Habiib wul Mahfuud (yo Geno waɗ toon fooftorde makko) e ballondiral Hinndu Mintu Ayniin, (gonnooɗo jaagorɗo pinal e fitiram-gollaagu), Wul Umeer, Accee Alasan, Caam Mammadu, Koytaa Mullaay Ismaa’iila….
Jaayndiyankaagal Mammadu Demmba Sih
Nde Mammadu Demmba duumii e jeeygol jaaynde ndee, waɗti yaltinde heen binndanɗe. Ko ɗoo o naatiri e jaayndiyankaagal. Caggal ɗuum, o ummii to kalaam, o fayti to jaaynde wiyeteende Tiribiin (La Tribune) e hitaande 2005, e wiyde Mohammed Faal wul Umeer gardiiɗo ndeen jaaynde. Ko oon kadi wonoyta mawɗo tele Saahel TV, caaboytooɗo gargol makko e oon tele e baɗtugol makko yettinde heen kabaruuji e ɗemngal Farayse.
Heedde kitaale 2004-2005, tawi ko adii ɗum, Mammadu Demmba Sih anndondirii e biyeteeɗo Muktaar Yedaali, jaayndiyanke coftal ɓalli, waɗti waɗdude e mum ciimti coftal ɓalli e Rajo Muritani. Ko Muktaar Yedaali waggini mo Jallo Saydu caggal nde hollondiri ɓe. Ko ɗum waɗi nde Rajo Cukaaku uddi (Rajo Jeunesse), o waɗti waɗde heen jeewte jirwuɗe e ballal Jallo Saydu Mammadu, jiiloowo tuugnorgal jeewte catal Pulaar e nder Rajo Muritani. Nde yahi kadi haa Rajo Ngenndi sosaa heedde maayirɗe hitaande 2005, Jallo Saydu rokkiti mo yeewtere woɗnde wiyeteende “kaalden goonga, kaalden ko nafata”. Ndeen yeewtere wuuri ko lebbi 19, hawri e Rajo Ngenndi uddii. Mammadu fayti to Rajo Muritanid FM, ngoon ko jaambureewo (chaîne privée), nawori toon yeewtere “kaalden goonga, kaalden ko nafata” ndee. O waɗti waɗdude nde e Ami Saydu Baaraan Bah.
E hitaande 2009, yeewtere Tufnde Ganndal sosaa, Mammadu Demmba halfinaa nde. Ɗo adan ɗoo, o waɗdatnoo nde ko e Mayram Muusaa Jallo. Nde yahi haa ɓooyi Umaar Mboyna Bah soɗii heen e cakkital Halaqa Jimmeera. Nde Umaar Mboyna Bah sankii ñalnde alkamisa 8 lewru mbooy hitaande 2012, Demmba Aamadu Bari lomtii ɗoon. Yeewtere Tufnde Ganndal ndee ena wuuri haa ɗo Mammadu Demmba Sih ruttii e joom mum ndee.
Tesko-ɗen, e wiyde Dooro Gey, Boobo Loonde, Mammadu Demmba Sih waylii ko heewi, kadi addii ko heewi e dokkirgol kabaruuji e ɗemngal Pulaar. Won no woowiranoo adan, ko Mammadu Demmba itti ɗuum. Rokkirde tiitooɗe kabaruuji walla waɗde jaɓ-jaɓti e nder jaaynde jangtaande e ɗemngal Pulaar ko e maɓɓe, kamɓe jaaynooɓe sukaaɓe ɓee fuɗɗii kamɓe Mammadu Demmba Sih, Dooro Gey Boobo Loonde e Abuu Aamadu Abuu Jallo.
Ɓesngu Mammadu Demmba Sih
Mammadu Demmba Sih naati hoɗannde ko ñalnde 19 lewru juko (ut) hitaande 2005. O resi ko ɓiyi kaaw makko ena wiyee Hawo Sammba Biraama Faal lollirɗo Hawo Faal. Ɗo o sankii ɗoo, o woppi ko ɓiɓɓe njoyo, worɓe tato e rewɓe ɗiɗo.
Huunde e jikkuuji Mammadu Demmba Sih
Maayde mantaani Mammadu Demmba Sih. Nde maayde ndee yani ko hilifaaɓe diine mawɗe ngadii seedtaade e makko geɗe moƴƴe. Mammadu Demmba Sih ko neɗɗo baawɗo yiɗde. Kala nde ngar-ɗaa e nokku mo o meeɗnoo wonde walla arde, hay so ko hojom gooto, cikkataa ko ɗoon o jeyaa. Mammadu ko moƴƴo, muñɗo, muññitoowo, nehiiɗo, newiiɗo, diiniyanke. Mammadu ko aadiyanke, joom fiɓnde, mo meeɗaani luutnude jikke. Ko oon jikku labaaɗo yiyanoo e makko haa o ardinaa Fedde Jaayre Pulaar, catal Muritani, tuggude e hitaande 2012 fayde ɗo o sankii ɗoo. Mammadu jogii ko yeeso wooto, ɓernde wootere, hakkille gooto so wonde pellitɗo. Mammadu ko ngenndiyanke tiiɗɗo, tiiɗaaɗo leñol, tiiɗaaɗo harbiyankooɓe leñol. E pille mum, o waɗanii Mammadu Sammba Joop lollirɗo Murtuɗo golle ɗe majjataa, njuuteendi nguurndam momtataa. O waɗii film nguurndam mum fof haa laaɓi. Jaranii mo yahde haa Mbaañ e jokkondirde e denndaangal anndunooɓe e Murtuɗo huunde. O waɗi heen jawdi makko, semmbe makko e ganndal makko haa golle timmi. O sarɗi ñalɗi kollirgol oon filmu, ñalnde hoore-biir, 3 lewru bowte (aset 3 desaambar) ko e Nuwaasot, to Galle Sukaaɓe Kiiɗɗo. Ñalnde 10 lewru bowte filmu oo jogornoo holliroyeede ko to ngenndi Mammadu Sammba Joop, hono Mbaañ, kono hoddiraaka.
Ƴeew Mammadu Demmba Mammadu Sih tampunooɗo haa lefol ngol feewi, dañaani hay tawtoreede kewu mbaɗnoongu ñalnde 3 ndee to Galle Sukaaɓe Kiiɗɗo tawi rafi oo ena heɓindii mo. Ko sehilaaɓe makko e gollodiiɓe makko jaaynooɓe wayɓe no Jeŋ Mammadu Farba, Mbooc Abuu Maariyeta, Hammaat Joop, Jallo Saydu Mammadu, ekn tammbitii golle ɗee haa njoofi. Hay ñaantal Bookar Aamadu Bah, gardiiɗo jaaynde wiyeteende Fooyre Ɓamtaare, waɗaani e yeeso makko. Kanko fof e yiɗnoode ñaantude Bookar Aamadu Bah sabu ngenndiyankaagal mum e aadiyankaagal mum, nuunɗal e neɗɗaagal mum, o dañaani, sabu rafi nawtuɗo mo oo newnanaani mo oon fartaŋŋe, ko janngo mum o ruttii e joom makko.
En njejjitaani golle ɗe o gollaninoo Umaar Bah Mboyna tuggude e ñalnde sankii, ñalnde 8 lewru mbooy hitaande 2012, haa ɗo o abbii ɗum ɗoo, o dartinaani mawninde ñalawma mo ɓe ceernoo oo. Ko noon ne kadi, hakkunde makko e jinnaaɗo men Baal Aamadu Tijjaani to Dingiral Cehilaagal e nder Nuwaasot, laamorgo Muritani, ñalnde 14 lewru jolal 2015.
“No Doktoor Umaar Bah mawɗo, Aamadu Maalik Gay, Tijjaani Aan, Yero Dooro Jallo, Mustafa Booli Kan, Mammadu Sammba Joop, Umaar Bah Mboyna, Ceerno Ibraahiima Soh, Jibi Hammee Lih e Ceerno Yaayaa Ɓaas, maayde Mammadu Demmba Sih ko baasal mawngal wonande leñol ngol. Nde tawnoo hono maɓɓe mbeeɓaani en, en ngoyii ɓe haa saɗti. Kono paamen noon, aduna oo dartotaako e ɗeeɗoo maayɗeele, ko o jokkoowo. Nguurndam leñol ngol ne kay ne dartotaako, ko ko jokkata. Ɗum firti ko leñol ngol ena hatojini e sagataaɓe yarlitiiɓe. Engol sokla ngenndiyankooɓe saasɓe e kala sahaa e kala nokku. Haade noon ngenndiyankaagal ko huunde tiiɗnde, nde weɓaani, etee wonaa mo woni kala rokketee ɗum, so en ndañii ngenndiyanke, tiiɗno-ɗen e mum gila e nguurndam mum. Woto ɗalen haa maayde jola, heddoo eɗen ngoya ɗum, eɗen cunoo e maayde mum, eɗen kolla wonde eɗen njiɗnoo ɗum walla eɗen njotondirnoo e mum jotondiral tiiɗngal.
Enen hannde, foti wonde woondu men e Mammadu Demmba Sih ko daranaade ko o daraninoo koo. Woondu men e makko, ko haɗde miijo makko ngoo maayde. Woondu men e makko ko salaade anniyaaji ɗi o joginoo ɗii mbaasa joofde.
Wuurde e woodde ko geɗe ɗiɗi ceertuɗe. neɗɗo ena wuura tawa woodaani. Neɗɗo ena wooda kadi tawa wuuraani. Wuurde noon kadi wooda, weeɓaani.
So tawii goodal ko ñaam-golluuje tiiɗɗe ɗe leñol sokli ngam suɗirde Daartol mum, mbiyen golle Mamma Sihyel ɗee ko pattamlame, ko dowrowe e nder cuɗaaje ɗe leñol foti suɗirde Taariik mum. Yo Geno waɗ toon fooftorde makko, kanko e denndaangal maayɓe juulɓe”.
Gelongal Fuuta lollirɗo, Njaay Saydu Aamadu


text:
6
1 Yo jiyaaɓe ɓen fow jogor jeyɓe ɗun ɓen wa handuɓe e teddungal timmungal, fii wota innde Alla nden e jannde nden hoyne. 2 Ɓen jiyaaɓe, ɓe tawata jeyɓe ɗun ɓen ko gomɗinɓe, ɓe haanaa ka ɓe ronka ɓe teddinde, ɓay ɓen ko musiɓɓe maɓɓe. Kono hiɓe haani ɓurtude kurkanaade ɓe, ko fii ɓen wonɓe nafitorde golle maɓɓe ɗen, ko yiɓɓe maɓɓe gomɗinɓe. Ko ɗun haanuɗaa jannude waajoo.
Fii Jandeeji Bonɗi ɗin e Giggol Kaalisi
3 Si goɗɗo no jannirde noone goo, hara o alaa jokkude konguɗi selluɗi Iisaa Almasiihu Joomi men on, e janndeeji yaaduɗi e laawol Alla ngol, 4 haray on ko townitiiɗo, mo andaa huunde, wonduɗo e nawnaare yeddondiral e pooɗotiro haala. Ko ɗun wonata neene nawliigu e pooɗotiro e hoyre e sikkitaareeji bonɗi, 5 e yeddondire ɗe lannataa hakkunde yimɓe ɓe hakkille bonɗe, ɓe andaa goonga, jogorɓe dewal ngal wa ɓundu keɓal.
6 Ko goonga, dewal ngal ko tono moolanaaɗo, si tawii en yondinorii ko jogiɗen kon. 7 Ko fii en addoraano hay huunde e oo aduna, awa kadi en nattortaa hay huunde. 8 Si tawii non hiɗen mari neema e conci, yo ɗun yonu en. 9 Kono ɓen faalaaɓe alɗude yanay e nder jarrabuyee, e nder pircol, e faaleeji ɗuuɗuɗi njofooji, bonnayɗi, ko yollata yimɓe ɓen e nder yeebaare e halkaare. 10 Ko fii giggol kaalisi ko ɗaɗol kala bone. E nder ko woɓɓe ɓen himmani ɗun kon, ɓe woɗɗitii gomɗinal ngal, ɓe waɗitii kamɓe tigi tampereeji.
Fii Yamirooje ɗe Timotee Yamiraa ɗen
11 An non, oo aaden Alla, dogu ɗin piiji, ɗaɓɓitaa peewal ngal e wuurirgol no Alla faaliraa non e gomɗinal ngal e giggol ngol e wakkilaare nden e newaare nden. 12 Tippiraa tippiro moƴƴo fii gomɗinal ngal, catoɗaa e *ngurndan poomayankejan ɗan, ɗan noddiraɗaa fii mun ɗan, ɗan qirritorɗaa qirritannde moƴƴere fii mun yeeso seedeeɓe ɗuuɗuɓe. 13 Mi yamirii ma e yeeso Alla, on Yeɗoowo ngurndan kala huunde, e yeeso Iisaa Almasiihu on, on seeditorɗo qirritannde mun moƴƴere nden yeeso Pilaatu Pontii lanɗo on, 14 ɗofto yamiroore nden e hoore laaɓal e no felnoraa, haa nde Iisaa Almasiihu Joomi men on feeɲi. 15 Feeɲugol makko laatoo e saa'i mo Alla happi on, ɗun ko on Yeesoojo bajjo moƴƴo, Lanɗo lamɓe, Koohoojo koohooɓe ɓen, 16 on mo tawata ko kaɲun tun woni maayataa, Hoɗuɗo e jalbeendi ndi ɓadotaako, mo goɗɗo woo yi'aali, waawataa yi'ude kadi, on mo teddungal e bawgal wonani haa poomaa. Aamiina!
17 Yamir alɗuɓe ɓen e oo aduna fewndiiɗo, wota ɓe wonu mawnintiniiɓe, wota ɓe faw tama'u maɓɓe on e ngaluuji ɗi luttataa ɗin, kono yo ɓe waɗu tama'u maɓɓe e Alla, on Yeɗoowo en fow haa feƴƴita fii no weltoroyoɗen. 18 Yo ɓe waɗu ko moƴƴi, ɓe alɗira kuuɗe moƴƴe, ɓe wona okkooɓe e kafidotooɓe. 19 Waɗugol maɓɓe ɗun, ko wa sincugol didol moƴƴol fii ko aroyta kon, e fii no ɓe tamira ngurndan haqiiqajan ɗan.
20 Ko an yo Timotee, jogito koo ko halfinaɗaa, e nder reenagol e haalaaji mehi, ɗi yaadaa e faale Alla on, e yeddondire fii gandal fenaandewal, 21 e nder ko woɓɓe ɓen humii e ngal gandal kon, ɓe seli gomɗinal ngal.
Yo moƴƴere Joomiraaɗo on wonu e mon!


text:
Togo
Togo ko kautugo Togo (e wolde Faransako’en Republique Togoloise), lesdi e der lesde de lardi Afirika hairi di hebi ardugal mari e dungu 1960 faro Faransa. Togo eɗi wodi (mari) Jairi ɗunɗi bano kilomita 56,785km e ɗuɗugo yimɓe yaruɓe 7,552,318 e faro lingal 2015.[1] Togo ɗi wadi kerole lesde Liberiya, Gini, Mali, Burkina Faso e ɗen Ghana fu galle mauɗe e to hanje goni lome. Togo ko leydi e Afirik. Mbertudi leydi ndin ko 56.785 km2, jamaa hoɗuɗo e mayri no hewtaynoo fewndo hitaande 2013 yimɓe 7.154.237. Laamorde nden ko Lome.[2][3]
Keɓe Lesdi Anngola[taƴto | taƴto ɗaɗi wiki]
Natal[taƴto | taƴto ɗaɗi wiki]


text:
Emmaniyel Makron hooreejo faransi bantaama, yimɓe ɗiɗo nanngaama
Saakitaama ñannde :
Tawi himo yahunoo juuragol lekkol jannginoowo gollooɓe e otelji. Ɗum ko e nokkuure wi'eteende e Tain-l'Hermitage" e diiwal Drome. Ko nde ari salmingol jaamaa arɓe jaɓɓagol mo ɗum waɗi.
Hooreejo leydi Emmaniyel Makron bagaama hannde e taalaata ka fewndo famaa. liggitere nden waɗii sera suudu janngirdu golle otelji.
Ko gorko ɓorniiɗo wutte ( dolleke) kakiijo, waare ɓaleere, cukuli juutuɗi, bantii mo. Gorko goɗɗo ewnii. « Montjoie Saint Denis !; À bas la macronie ». halfinaaɓe ndeenaagu e kiwal hooreejo leydi, okkitii kisan nanngi ɓen ɗiɗo.
Oo alhaali waɗuɗo, mbodo ( widiyoo) makko no saakiteede e mejaaje renndo. Elisee goonginii kabaaru on e kadi ɓe liɓii bote makko. Caggal ɗum, hooreejo leydi on jokkitike juuranɗe makko. O yahi o soƴƴi (wottii) e ñaamirdu wonndu Walansi


text:
Ñalnde 3 lewru bowte 2016, Bookar Aamadu Bah ñaantaama ñaantal teskinngal e cakkital Mammadu Demmba Sih, jaayndiyanke Rajo Muritani to Galle Sukaaɓe Kiiɗɗo, heedde 20w 55h. O waɗanaa ko wutte pattamlamo, cakkal mum e tuuba mum, tawi moƴƴini golle ɗee ko gooto e fanniyankooɓe meselal ena wiyee Hiima Njaay mo Jowol Rewo. Rokkaa teddungal yo loggu wutte oo e daande makko ko gooto e mawɓe Rajo Muritani ena wiyee Abdaahi Wul Extaari e tawtoreede won e terɗe yiilirde ngenndiire fedde Ɓamtaare Pulaar Muritani, hono Ceerno Ifraa Boli e Jibi Muusaa Joop.
Ñaantal ngal ko ngam jaarde Bookara Aamadu Bah e golle tiiɗɗe ɗe gollata ɗee. Ko kanko joganii Fedde Ɓamtaare Pulaar Muritani jaaynde mum wiyeteende Fooyre Ɓamtaare e lowre mum internet (pulaar.org) e duɗal mum karaalaagal kesal. Nde nde ari e juuɗe makko, o rokkii nde mbaadi, loowdi e ŋari e fartaŋŋe anndeede e nder jookli winndere ndee, gila e nder leydi haa caggal mayri. Sabu darnde makko e tiiɗnaare makko, o rewii haa njuɓɓudi HAPA heptini jaaynde ndee, nde laatii wajjere, yaltoore wonande ɗemɗe ngenndiije caggal jaayɗe arab. Ko ndeen darnde laaɓtunde addani Mammadu Demmba Sih teskaade oo gorko haa jarani ɗum waɗande mo teddungal teskinngal, tesketeengal e njuuteendi aduna. Kono goranam Mammadu Demmba Sih dañaani hawritde e ngaal ñaantal. Ko ñaantal luutiwal o dañi sabu rafi nawtoowo mo janngo mum oo.
Holi Bookara Aamadu Bah ?
Bookara Aamadu Bah jibinaa ko e hitaande 1956 to Sahre Ndoogu Bahbahɓe. O waɗi jaŋde makko lesre ko ekkol Sahre Ndoogu (1964-1969), jaŋde ɗiɗmere ko Kolees Ɓoggee (1969-1973), Liisee nasiyonaal (1973-1976) e jaŋde rowrowre to Duɗal Keblorgal jannginooɓe toowngal Nuwaasoot (1976-1980) ɗo o yaltiri jannginoowo hiisa e ɓalliwal duɗe jaŋde hakkundeeje. Omo jogii humpito ko faati e karallaagal kesal haa teeŋti noon ko faati e Caaktugol…
O jannginii e ɗeeɗoo duɗe : kolees e liisee Sehilbaabi, kolees e liisee sukaaɓe worɓe 1 e 2 Nuwaasoot, kolees sukaaɓe rewɓe. O halfinaama njuɓɓudi jaŋde e huufo geɗe informatik to liisee sukaaɓe worɓe 1 e to liisee yuumteende ɗiɗmo Nuwaasoot, ɗo o ƴettiri fooftere e hitaande 2015.
O tawtoraama Batu kuftodinngu cosngu Fedde Ɓamtaare Pulaar e Muritani e hitaande 1976 (ñalnde 7 marse 1976 to galle Sileymaani Kan). O jeyaama e tumbudu adanndu Fooyre Ɓamtaare e hitaande 1980. O halfinaama jaŋde e catal Sehilbaabi (1980-1984), e catal Nuwaasoot (1985-2003). O jannginii e duɗal fannuuji Sehilbaabi e Nuwaasoot. Omo jeyaa e jirwintunooɓe yeewtere Fedde ndee (1985-1989) caggal ɗuum e hitaande 2008 to Rajo Muritani. Kanko woni kalfinaaɗo kumpital FƁPM gila 2003, toppitii karallaagal Fooyre Ɓamtaare gila 1984 faade hannde. O woni kalfinaaɗo mum binndol hakkunde 1985 e 2012, e hooreejo caaktugol Fooyre Ɓamtaare gila 2012. Kanko yiilata lowre internet (pulaar.org) Fedde Ɓamtaare Pulaar e Muritani gila 2007, e hello mum Facebook gila 2010, jannginta duɗal karallagal kesal Fedde ndee (gila 2014), toppitii kala ko faati e karallaagal muulngo defte fedde ndee, tuggi 1985 faade jooni.
O winndii deftere hiisa “Kiiso-ɗen e Pulaar” (1980) e deftere coñce “Hanki maɓɓe hannde men” (1987), ko jiidaa e binndanɗe limti-limtinɗe e Fooyre Ɓamtaare e jime keewɗe.
Njaay Saydu Aamadu


text:
Caggal ko pinal mbiy-ɗen pinal ina yaaji. Onon fof oɗon nganndi ɗum, miin kam mi wonaa fanniyanke to oon bannge, kono mbiɗo jogii heen miijo… Eɗen teskii pinal pulaar to bannge renndooji baɗooji ɗo e nuwaasoot e banngeeji goɗɗi, ina moƴƴi mbaɗen heen hakkillaaji sabu ɗum ko ko yaajnata pinal, ɓamta yimɓe. Ko wayi no jooni hiirde ina waɗa, walla yannge, walla innde, neɗɗo luwa sonorisaasiyoŋ, ɓe ngadda banndaaji ɗi ngonaa pulaar, ko kanji tan njimata, tawi ko njiey-ɗaa ko a waɗaani ɗum; tawa kadi huunde tokosum ina waawi firtude ko oon waɗi koo… ko wonaa ɗum ko, senegaalnaaɓe kay njettaama no min keɗortoo ɓe e rajooji maɓɓe, Alla anndi emin njeeɓa ɓe, sabu ko ɓe kaalata ko pulaar janngaaɗo, laaɓɗo, belɗo heɗaade….
Mbiɗo wiya ndeeɗoo yiylirde Fedde Ɓamtaare Pulaar e Moritani e hoyre muuɗum terɗe gonɗe heen ɗe, eɓe njettee hay so tawii mbaɗi ko ho poti waɗde. Mbiɗo wiya ɓe ko ɓe saasɓe, muñɓe, ko ɓe jaambareeɓe. Sabu neɗɗo fof caasɗo, muñɗo ko jaambaaro. Daliilu am ɗum ɗoon ko ɗuuɓi capanɗe tati, wonnooɓe heen e sosɓe ɓe, so oɗon teskii, ko kamɓe ngoni ɗo haa jooni. Ɓe ndogaani, ɓe ngaamaani ɓe caaltaani… oɗon teskii e kadi e maɓɓe hay gooto heen laamu suuwtaani hokki ɗum palaas galɗininirɗo haa wona galo, sabu woɗɓe mbaɗaama noon… To bannge goɗɗo o, mbiɗo wiya pulaagu, haalpulaar, hay gooto jeyaa. Hay gooto woto wiyat ina fiytoo becce ko kañum jeyi pulaagu. Pulaagu ko kala tan nafɗo pulaar, janngi, nafi yimɓe ɓe, waɗi coñce leñol ngol, nawri ɗum yeeso… Ammaa jibineede, pesaa tiinde maa mbiyaa ko miin jeyi pulaagu wonaa goonga! Miin mi wonndaani e oon! Pulaagu ko nafɓe fulɓe tan njeyi pulaagu, mo wonaa oon fof jeyaaka heen. Yo o Alla ɓamtu Fedde Ɓamtaare Pulaar.


text:
“En”, ko enen aadee en. Haa e oo sahaa annduɓe kiisinoo duuɓi aadee e winndere ndee ko e miliyoŋaaji 2 e teemedde nay hitaande (2 400 000 hitaande). Kono won gabgal gootal aadee yiytaa to fuɗnaange Afrik too, tawi duuɓi mum ko miliyoŋaaji 2 e teemedde jeetati hitaande.
“En”, ko enen aadee en. Haa e oo sahaa annduɓe kiisinoo duuɓi aadee e winndere ndee ko e miliyoŋaaji 2 e teemedde nay hitaande (2 400 000 hitaande). Kono won gabgal gootal aadee yiytaa to fuɗnaange Afrik too, tawi duuɓi mum ko miliyoŋaaji 2 e teemedde jeetati hitaande.
Ɗum habraa ko ñalnde alarba 11 marse 2015 e jaaynde ganndal wiyeteende Science. Gabgal ngal yiytaa ko gila 2013 to nokku ina wiyee Ledi-Geraru to Ecoppi e gardagol wiɗtooɓe ameriknaaɓe gollotooɓe to duɗe jaaɓi-haaɗtirde Arizona e Nevada to leydi Amerik.
Ɗumɗoo kadi ɓeydiima teeŋtinde wonde ko Afrik tigi woni mbootu winndere.


text:
Fooyre Ɓamaare(FƁ) : Nde pellit-ɗaa wonde naalanke hol ɗo puɗɗori-ɗaa?
Ismaayel (Ism): Ngidii-mi wonde fof ko gamoowo teknoo e h 1998, rewi heen ko naatde e fedde jabbaaji wiyeteende EGZAL e h 1999, rewi heen ko Black Dental h 2000, caggal ɗuum peewtu-mi to Black J e h 2002 refti heen ko sosde-mi fedde FOLKOMEN e h 2004.
FƁ: Hol ko woni darnde Folkomen hannde?
Ism: ko yiɗde wuurtinnde pinal fulɓe e ƴellitde ɗemngal men.
FƁ: Hol njilluuji ɗi puɗɗi-ɗaa waɗde e innde folkomen?
Ism: Idii fof ko e h 2005 to leydi Maruk e nder wuro Tigmart ; mi yuɓɓinii toon hiirde mawnde no feewi sanne, rewi heen ko e h2007e h 2009 to leydi Farayse e nder wuro Argeles. Mi waɗii njilluuji goɗɗi to Perpignan e Lot e Normandie e to Siwis (Suisse).
FƁ : Won lefi ɗi puɗɗi-ɗaa fiilde?
Ism: Mi fiili lefol “clip en life-giɗo am” tawii keblu-mi ngol ko to leydi Farayse. Mi fiilii lefi ɗiɗi sinemaa : gadanol ngol fayti ko e sukaaɓe woppaaɓe e laabi ; ɗiɗmol ngol fayti ko e battane sukaaɓe.
FƁ: Ɗiiɗoo njilluuji fof ko caggal leydi mbaɗaa. Hol njillu maa hiirde Folkomen yuɓɓini ɗoo e leydi men haa teeŋti noon to wuro Nuwaadibu?
Ism: E lewru deesaambar 2009 mi heɓii tawtoreede koolol ko fayti e naalankaagal to nokku “Alliance” Nuwaadibu yuɓɓinnoo, denndaangal naalankooɓe arnooɓe tawtoreede koolol ngol nde mo woni fof hollitnoo ko jogii, ko miin nawi raay kawgel ngel.
FƁ: Hol ko tagi ɓuri heewde e njilluuji maa waɗi ko caggal leydi haa teeŋri noon to Orop?
Ism: Ɗoon ene faamnii saabi njilluuhi ɗi ko yahde-mi toon ngam hebleede ko fayri e “Multimédia e Son e Lumière e sinemaa”.
Ɗee geɗe fof mboɗo hannginee toon. Caggal kala heen heblo mi yoɓtira ɓe juɓɓingol hiirde naalankaagal wonnoo taw-mi geɗe men ena wela ɓe, kamɓe tuubakooɓe ɓe.
FƁ: Hol eɓɓaande nde njogi-ɗaa?
Ism: Mboɗo ɗaminii yuɓɓinde hiirde mawnde so Allah jaɓii e nder lewru mee to Nuwaadibu.
FƁ: So min paamii ngon-ɗaa ko e reftooji, hol kaɓirɗe hiirde nde naamnii?
Ism: Ko e heen tigi wonaa, to kaɓirɗe mi nulanii to leydi Mali joom kooraa e hoddu e karabas e jemmbe, ko hedii ko, ena woodi.
FƁ: Hol caɗeele njogi-ɗaa e naalankaagal?
Ism: Idii fof ko to jinnaaɓe-am sibu njiɗaa mi wona naalanke sibu, enen fuutankooɓe ena tiiɗi nde jinnaaɓe men ngoppata gooto e men wona naalanke, haa teeŋti noon e neɗɗo bayɗo no am nii, jahɗo haa ɓaari Alɓuraan, ɗuum ina tiiɗi ko woppetee wona naalanke. Hiirde fof noon ko fodoore Allah woni dow, refti heen ko yiɗde waawi huunde fof.
FƁ:Hol wasiyaaji ɗi njogi-ɗaa fayde e banndiraaɓe janngiyankooɓe FƁ?
Ism: Naalankooɓe yo cos pelle, nanngondira, ngona neɗɗo gooto liggondira.
FƁ : Islaayel a jaaraama, yoo Alla sellin doole, ɓeyda balɗe e barke (aamiin)
Abuu Kan, Nuwaadibu
Usmaan Mammadu Lih ɓurɗo lollirde Ismaayel, jeyaa ko Cilaa. Ko ɗoon o janngi ekkol e Alɓuraan haa o joofni e hitaande 1997, caggal ɗuum o janngi ko fayti e informatik e peeynitgol ordinateeruuji e wonde fannuyanke ko fayti e sawtuwol. Ɗee geɗe fof, kala heen geɗel o heɓɓii heen seedantaagal. Ko o cosoowo situuji internet (créateur de sites internet). Ismaayel ko daraniiɗo ɓamtaare leñol sibu omo jeyaa e pelle keewɗe daraniiɗe ƴellitaare pinal maa daraniiɗe kisal sukaaɓe, walla draniiɗe jaŋde yeru fedde Bagodin Education e fedde APE ekn…..
Caggal golle makko to nokku Alliance Franco-mauritanienne to Nuwaadibu Ismaayel daranii hannde ko naalankaagal sibu ko ɗuum o ɓuri yiɗde, o ɓuri gollanaade, ko ɗuum addani mo wonde naalanke mawɗo keptinaaɗo hannde to Orop haa teeŋti noon e nder wuro Nuwaadibu.


text:
Kabaaruuji yontere no jaɓɓii hannde Kureyshi Sisse
Saakitaama ñannde :
Tedduɓe heɗiɓe RFI Fulfulde , on calminaama. On jaaraama. Bismilla mon e kaa taskaram kabaaruji yontere. Woni koɗo men hannde ko Kureyshi Siise jaayndiyanke gollowo e jaaynde malinaare no wi'ee "Tribune" . Ko Taskotooɗo kabaaruuji dawro.
E nder Taskaram men haande, en kaalan ko faati alhaali dawro Mali caggal nde hooreejo laamu hakkundewu nguu Bah Ndaaw e hooreejo jaagorɓe Moktaar Waan follaa. E ɗum fedde UNTM dartinii woppere gollle nde ɓe wonno e mum.
Togo, jonnde yuɓɓinaama ñannde alarba nde ko faati e no kaalis CFA e ECO, No tawaa ngal dental leyɗe Afrik keewɓe wonndude e hertiyankooɓe e wiɗtiyankooɓe.
Leydi Repiblik Demokratik Konngo e soɓɓiire diiwal Goma, haa jooni yimɓe no hulli huɓɓitugol wolkan Ñirangongo.
USA: Jaagorɗo kalfinaaɗo huuwndiral hakkunde Amerik e leyɗe janane, Antoni Bilenken waɗii njiilu mum e nder Israayel e Palestiin ngam heɓude nanondiral hakkunde Israyel e Palestiin.
Emmaninyel Makron arii Ruwanda gila alkamisa. Ko dawol makko aranol gila o laamii Faransi. kadi ko kanko woni laamɗo Faransi ɗimmo garɗo Ruwanda gila war-neɗɗanke waɗi ton 1994.


text:
Baalboruwal Ngal / Baalboruuje Ɗe
Baalboruwal ko
Innde renndinnde
Baalboruwal ina waawi ɓaggeede e fannu
Puɗol
.
Teelal Baalboruwal ko Baalboruwal, keewal mum ko Baalboruuje.
Firo
Puɗol ngol keltine mum keewi waɗireede coccorɗe.
Ɓeydou firo woɗngo
fotaani e lekki toowki, kono kadi ɓuri deenerol toowde. Saltat no boru nii. ina nanndi e boru no feewi.
Baalboruwal e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Baalboruwal e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Baalboruwal
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Baalboruwal
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Baalboruwal


text:
Hannjere Nde / Kannje Ɗe
Kannje ko
Innde renndinnde
Kannje ina waawi ɓaggeede e fannu
Puɗol
.
Teelal Kannje ko Hannjere, keewal mum ko Kannje.
Firo
Puɗol ngol iɓɓe mum nanndi tago e banaana tokooso nii, kono kañum oolɗaani, hay so ɓenndii goobu mum heddotoo ko mbaano.
Ɓeydou firo woɗngo
Nder mum ina laalɗi. ko kañum ii defirtee maafe kannje.
Kannje e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Kannje e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Kannje
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Kannje
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Kannje


text:
Yuppi yontere nde Hindu Umaru Ibrahim mawɗo kawtal rewɓe e ɓiɓɓe fulɓe lesɗi Caad
Saakitaama ñannde : Hesɗintinaama ñannde :
Bandiraaɓe nde yuppi ɗum ko Hindu Umaru Ibrahim. Oo yo pullo mo lesɗi Caad, debbo daraniiɗo hakke ɓiɓɓe fulɓe lesɗi Caad; debbo dariiɗoo e deenal taariinde (wuurirde, (piilk) debbo daraniiɗo rewɓe hono mum en.
O sosi illa omo yaare e duuɓi sappo e joy tan kawtal rewɓe e ɓiɓɓe fulɓe lesɗi Caad (Association des femmes Peules et Peuples autochtones du Tchad). Hannde e yeewtere nde ma o haal holko addi o darni ngal kawtal, holko ummanii, holi faandaare mayri e kadi holi golle kawtal ngal e deenal taariinde men...
Fulfulde faaminiinde
Nde yontere en ngartan e haala innde e gollal


text:
Catal Nuwaadibu yuɓɓinii hiirde pinal pattamlamiire ñalnde12 Mbooy 2022 ɗoo e Nuwaadibu to nokku men Jawhara (Robine ɗiɗaɓo). Wonnoo fayndaare hiirde ndee ko famminde ɓesngu Nuwaadibu ko wonnoo muujibu jonɗe diisnondire baɗnooɗe e diiwanuuji ɗii kala. Hiirde ndee udditiraa ko jaŋde Quraana e daande Abuubakri Mammadu Jah.
Rewi heen ko konngol udditirgol cukko Hoyreejo hono Muusaa Mammadu Bah ngam bismaade yimɓe ɓee e siiftinde ɗum en ko woni faandaare hiirde ndee, ko woni fayndaare fedde ɓamtaare pulaar e bismaade denndaangal arɓe nootitaade e yamirde golle ɗee puɗɗiima.
Refti heen ko Jimol udditirgol goomu Ngatamaare tawi tiitonde mum ko Aamadu Saydu Kan, jokkii heen ko tinndinoore (hoolaare). Caggal ɗuum ko Jabbaaji, Sira Ndonngo (salaam), jime pulaar (Aliw Soh Pullo Bewɗo e Mammadu Abdullaay Bah), Fedde sukaaɓe Hay Madirid (tinndinoore caɗeele whatsap) e fedde sukaaɓe Juuwde (Jimol lenngi), tinndinoore goomu ngatamaare ko fayti e nafoore jaŋde pulaar, konnguɗi bismaaɓe:
– Hoyreejo Tabital pulaagu (Abuubakri Mammadu Jah e innde hoyreejo)
– Kawtal pelle (Muusaa Siiyel e innde Hoyreejo)
– Gooto e hooreeɓe teddungal cata l(Yero Caam)
– Kalfinaaɗo eddaagu (Mariyam Ndonngo)
– Gooto e mawɓe rewɓe catal (Habii Abdul Bah)
– Honorable depute (Caam Usmaan) e haalannde mum pattamlamiire : o siftini yimɓe ɓee wonde ko hare ɗemngal ngal ina jeyaa ko ɓeydi naatnude ɗum e dawrugol, o wasiyii yimɓe yo njokku tiiɗnaare e darnde, o sakkitorii ko hunanaade catal ballal tuggude lewru seeɗto (Avril) haa nde manndaa makko joofi fof.
Hiirde nde uddiraa ko Jimol goomu Ngatamaare ngol tiitoonde (Njaaren Fedde Ɓamtaare Pulaar).
Catal Nuwaadibu ina jaarnoo denndaangal darinooɓe e waɗnooɓe heen jawɗeele mum en haa hiirde ndee waawi yuɓɓineede.
Abdul Gey e Mammadu Huudu Jaw


text:
Ndenndaandi Arab Misra, walla e raɓɓiɗinaade Misra, ko leydi ndi ko ɓuri yaajde e mum jeyaa e Afrik rewo. Ko bannge fuɗnaange rewo oo tan woni e duungel Sinay, jeyaa e Asii. Ko heddii koo fof ko e Afrik woni. Misra hannde woni ko e nokku Misra ɓooyɗo oo.
Ndenndaandi Arab Misra, walla e raɓɓiɗinaade Misra, ko leydi ndi ko ɓuri yaajde e mum jeyaa e Afrik rewo. Ko bannge fuɗnaange rewo oo tan woni e duungel Sinay, jeyaa e Asii. Ko heddii koo fof ko e Afrik woni. Misra hannde woni ko e nokku Misra ɓooyɗo oo.
Misra woni leydi tataɓiri e Afrik to bannge keeweendi yimɓe, sibu fotde 89 miliyoŋ fittaandu ina nguuri e mayri. Ko Niiseriyaa tan e Ecoppi ɓuri ndi heewde yimɓe. Laamorgo mayri ko al-Qâhira (Keer). Ɗemngal mayri ko Arab. Ɗemɗe goɗɗe ina kaalee toon hay so njaajaani, ko wayi no Tamasig (bebeer) walla ɗemngal kopte, ɗemngal kerecee en wuurɓe toon.
Ko ɗoon e Daande maayo Niil gootal e pine ɓurɗe soñtude e mawnude e nder winndere ndee, ƴellitii, lewlewti e nder duuɓi 3 000 (ujunnaaje tati). Ko ɗoon binndol fentaa e mbaadi eyɓingol (yerogilif) ko adii nde binndi diidi naatnata aadee e daartol, duuɓi 3 300 ko idii hannde. Ɗuum na jeyaa e ko ɓamti Misra firawna en haa heɓi kaaɗtudi ƴellitaare e teeminannde 13ɓiire, woppani winndere ndee ngalu pinal keewngu sanne.
E teeminannde go’oɓiire, leƴƴi keewɗi njanii e Misra ɓooyɗo, keɓti ɗum, haa arti noon e Perse en, e Gerek en, e Romee en, e Bisantiin en … Caggal ɗuum, aarabeeɓe, caggal ɓeen, Usmaani en njiimi ndi kadi. Nde yahnoo haa ɓooyi, hedde 1882, Laamaandi Ndentundi (Engele en) njiimi ndi haa wolde adunaare ɗiɗmere. Kono, e hitaande 1914, ɓe njolbini njiimaandi maɓɓe, Misra wonti e ndeenaandi (protectorat) maɓɓe, ndi waɗtaa laamaandi Fuwaad gadano, ndi Biritaan keptini e hitaande 1922. Tuggi ndeen, dille politik keewɗe peeñii toon, ko wayi no heerto Wafd, walla heerto maruceewo (1925), Akwaan Muslim en (1928) jogorɓe heewde toon dolle no feewi.
Laamaandi Misra heɓi hoore mum ko e hitaande 1922. Ottomaan en fof jiimde ndi ko juuti, ko pinal Arab ɓuri yaajde e mayri. Gamaal Abdel Naseer ina jeyaa e idiiɓe ñiiɓnude ngal.
Gaa gaa mahaaɗe ɓujeeje bayɗe no kanaal Suyees walla udoo Asuwaan, Misra ina lolliri kadi ngaluuji mum daartiyankooji taweteeɗi e yoga e cuuɗi ganni nder winndere ndee.
E lewru saawiyee 2011, demminaare aarabeeɓe wuttunoonde toon mobborii laamu Hosni Mubaarak. Caggal pelɓondire keewɗe hakkunde akwaan Muslim en e pelle demokaraasi e konu, koninkooɓe caaynii laamu Muhammed Morsi (jeyaaɗo e akwaan en), njooɗtii e jappeere laamu.
Tommbo-ɗee tonngoode aroore, eɗen uddita damal e daartol ɓooyngol e kesol Misra fof.
Bookara Aamadu Bah


text:
Ko honno yiiruɗon kisal e ndeenaangu e nder sahel caggal nde golle nguu konu darnaa ?
Saakitaama ñannde :
Hannde e aljuma, ñannde 11 lewru 6ɓuru 2021 ka yewtere men On Tottaama Konngol, on hollii miijooji mon ko faatii e timmugol golle « Barkhane » walla mi wi’en konu Faransi e nder leyɗe Sahel.Ko honno yiiruɗon alhaali kisal e ndeenaangu leyɗe Sahel caggal nde wi’aa golle nguu konu timmii e nder sahel?
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Home -- Fulfulde -- Perform a PLAY -- 154 (Jesus the victor 2)
154. Ko annabi Iisaa woni fooluɗo on 2
Ibuliisa ko ýoýuɗo e kalɗuɗo. Hita mo yawitoo mo. Ibuliisa hinaa mo taali e tinndi moýýini. Ka Kitaabul Muggadasi hino windii wonde ibuliisa no riggora wa ngayuuri ɗaååayndi ko ndi seekita.
Paykun : "Mi miijaaki himo woodi tigi."
Ko kanko woni gaño Alla rewayɗo on e ɗi fow fii wota en hoolo Alla. Hara hiɗa maanditii fii hiila makko arana kan on 1?
Paykun : "Himo addude sikkitaare e sogitaare e hoore Alla."
Faamu ko honno o woni e huuwirande ma. Hita a yanu e ngol pilcol makko. Toro Joomiraaɗo on yo o hiwe. Åayru ko kanko woni fooluɗo on ibuliisa.
Ko Åiɗɗo Alla on ibuliisa åuri huulande. Ibuliisa no faalanoo toŋangol en hendagol ngurndan poomayankejan ɗan immorde ka Alla. Ko ɗun waɗi si o furgi.
Ibuliisa : "Si tawii ko a Åiɗɗo Alla, haray yamir ɗe kaaýe yo ɗe wontu bireedi. Si tawii ko a Åiɗɗo Alla, haray hocco, cikkoɗaa iwude ka warñakere suudu."
Ko annabi Iisaa woni fooloowo on! O haanaaɗo hollugol ibuliisa wondema ko kanko tigi woni Åiɗɗo Alla on. Åawto ɗun, gaño on huutori hiila 2 : o fodi fodaari moolanaandi.
Ibuliisa : "Mi okkoyte aduna on fow si tawii a sujjanii lan, a rewii lan."
Iisaa : "Potto ɗon, Ibuliisa! Ka nder Kitaabul Muggadasi hino windii wondema : Ko Alla Joomiraaɗo maa on sujjantaa, rewaa mo kanko tun."
Ko annabi Iisaa woni fooluɗo on! Ko kongol gootol tun, o yewtata, hara ibuliisa dogii.
Ko annabi Iisaa woni fooluɗo on! Ko sabu ɗun waɗi si ibuliisa no añi mo.
Fewndo ko annabi Iisaa woni ka leggal altindiraangal, gaño on huutori aala makko sakkitoro on.
Ibuliisa : "Si tawii ko an woni Åiɗɗo Alla on, tippo ka leggal altindiraangal ɗon."
Si annabi Iisaa waɗuno ɗun, harayno en najii najoore nde lannataa. Harayno yaafuyee junuubaaji men ɗin heåoytaako. Harayno kadi ngurndan poomayankejan ɗan immorde ka Alla hendotanooko.
Kono annabi Iisaa ŋaññii. Ko kanko woni fooluɗo on! Ka hoore leggal altindiraangal, o foolii junuubu on e mayde nden e Ibuliisa tigi. Ko ummutal makko ngal woni seedee on.
Si a gomɗini e innde annabi Iisaa nden, haray hiɗa tawdaa e fooluåe åen.
Hita a hulu sabu ko kanko Iisaa-Almasiihu on woni fooluɗo on!
Hita a yejjita jantaade soono woo innde makko nden.
Yewtooåe : Fillitotooɗo, paykun, ibuliisa, Iisaa
© Copyright : CEF Allemagne


text:
Kuɗol
Abdur Razzaq ibn Abdul Muhsin al-Badr
Yo Alla haforan mo kanko e mawɓe makko.
Hunorde
Yettoore woodanii Alla, On jaabinanoowo lorritorɗo si on noddii Mo, faabotooɗo hatonjinɗo si on faabonorike Mo, O hunca bone on, O itta ngoƴo ngon. Ɓernde wuurirtaa si wanaa jantagol Mo, huunde waɗatah si wanaa e duŋyee Makko, bone woo ɓooretaake e mun si wanaa e yurmeende Makko, huunde reenetaake si wanaa e ndeena Makko, jorto heɓortaa si wanaa e hoyeende Makko, maloore kadi heɓortaa si wanaa e ɗoftagol Mo.
Miɗo seedoo wonnde reweteeɗo alaa si wanaa Alla, Kanko tun, kafidiiɗo alanaa Mo, Jeyɗo Winndere nden, reweteeɗo adiiɓe e sakkitiiɓe, ñiiɓinɗo kammuuli ɗin e leydi ndin.
Miɗo seedoo kadi Muhammadu ko jeyaaɗo Makko e Nulaaɗo Makko, Nuliraaɗo Deftere ɓanngunde, e laawol focciingol. Yo Alla juulu e Makko O hisna mo, kanko e aali’en makko e sahaaba’en ɓe denndanngal.
Si ɗum feƴƴii:
E hino ɗoo wasiyaaji nafooji, miɗo anndintinira ɗi yimɓe ɓen ɓattane kulaleeji fewndu hannde e nguu ñawu wi’eteengu: "Korona" (COVID-19).
Hiɗen toroo Alla nde O ittanta'en enene e juulɓe ɓen fow -ka ɓe woniri woo- kala lorra e ñawu, O huncana'en kala saɗteende, O reenira'en ko O reeniri jeyaaɓe Makko moƴƴuɓe ɓen, ko Kanko woni heftuɗo e ɗum, hattanɗo ɗum.
Eggaama e ‘Usmaan ibn ‘Affaan (yo Alla wele mo) o wi’i: Mi nanii Nulaaɗo Alla on mo jam e kisiyee woni e mun on no maaka:
"kala wi’uɗo: بِسـمِ اللهِ الذي لا يَضُـرُّ مَعَ اسمِـهِ شَيءٌ في الأرْضِ وَلا في السّمـاءِ وَهـوَ السّمـيعُ العَلـيم laaɓi tati, ñawu memataa mo haa weeta; kala kadi wi’uɗo ɗum tuma o weeti laaɓi tati, ñawu memataa mo haa niɓɓa".
Abuu Daawuud e tana mum.
2- Ɗuɗɗingol wiide: {لَا إِلَهَ إِلَّا أَنْتَ سُبْحَانَكَ إِنِّي كُنْتُ مِنَ الظَّالِمِينَ}
Alla daali:
{[Jaŋto kadi fii] DhanNuuni tuma nde o yahunoo ko o tikkuɗo, o sikki Men hattantah e hoore-makko, o noddi ka niɓe wonnde: "Reweteeɗo alaa si wanaa An, Senayee wonanii Ma. Min dey mi jeyaama e tooñuɓe ɓen". Men jaabinani mo, Men daɗndi mo e suno ngon. Ko wano nii Men daɗndirta gomɗinɓe ɓen}.
[Al Anbi'aa':87-88]
Haafij Ibn kathir (yo Alla hinno mo) wi'i: faandaare Alla nden ka daalol Makko : (Ko wano nii Men daɗndirta gomɗinɓe ɓen):
"ko wiide ko wano nii Men daɗndirta ɓe: Siɓe saɗtiraama ɓe yiltitorike e amen tuubugol; teŋtinii siɓe du’orii on du’aa tuma ɓe jarriboraa ñawu’".
Refti o jolni ɗon Hadiise eggaaɗo e Annabiijo on (yo o his) kaɓe maaki:
"Noddaandu Dhan Nuuni ndun ndu o tororinoo ka reedu linngi ngil: {لَا إِلَهَ إِلَّا أَنْتَ سُبْحَانَكَ إِنِّي كُنْتُ مِنَ الظَّالِمِينَ}, hay gooto torortaa on (du’aa) fii huunde si wanaa Alla jaabinany mo".
Ahmad e Tirmidhi yaltini-mbo.
Ibn Al Qayyim (yo Alla hinno mo) wi’i ka deftere makko "Al Fawaa'id":
Saɗteendeeji aduna pottiniraaka ɓuri tawhiidi, ko ɗum waɗi si du’aa ɓiɗtteende woni tawhiidi. Noddaandu Dhan Nuuni ndun tororaaka annde si wanaa Alla ittirayndu tawhiidi. Ko ɗum woni faaborde tagu ngun, e daɗndinorde maɓɓe. Yo Alla hawrinndin'en.(yo Alla okku en wune).
Eggaama e Abuu Hurayrah (yo Alla wele mo):
"Nulaaɗo Alla on mo jam e kisiyee woni e mun on maaki moolorayno ŋaññaare (haɓɓitaare) albala’u, e hebugol malkiso, e bonugol ñaawoore e jalkitugol ayɓe".
Eggaama e Abuu Hurayrah kadi (yo Alla wele mo), wonnde Annabiijo Alla on mo jam e kisiyee woni e mun on maaki :
"Mooloree Alla ŋaññaare albala’u, e hebugol malkiso, e bonugol ñaawoore e jalkitugol ayɓe".
Bukhari habri di.
Eggaama e Anas ibn Maalik (yo Alla wele mo) wonnde Annabiijo on mo jam e kisiyee woni e mun on maaki:
Si neɗɗo janngii tuma yaltata e suudu mun: بسمِ اللهِ توكَّلْتُ على اللهِ لا حَوْلَ ولا قوَّةَ إلَّا باللهِ Ɓe maaki: O wi’ante ontuma: "A fewnaa ma, a yonaama, a daɗndaama. Seytaaneeji ɗin dirtana mo. Seytaniiru goo wi’ana nduya: ko honno gayniranta gorko fewnaaɗo, yonaaɗo daɗndaaɗo?”
Abuu Daawuud habri-mbo.
5- Toragol Alla aafiya bimmbi e kiikiiɗe
Eggaama e Abdallah ibn ‘Umar (yo Alla wele mo), o wi’i:
"Nulaaɗo Alla on mo jam e kisiyee woni e mun on seertataano e ɗii du’aaji bimmbi e kiikiiɗe: اللَّهُمَّ إِنِّي أَسْأَلُكَ الْعَافِيَةَ فِي الدُّنْيَا وَالآخِرَةِ، اللَّهُمَّ إِنِّي أَسْأَلُكَ الْعَفْوَ وَالْعَافِيَةَ فِي دِينِي وَدُنْيَايَ وَأَهْلِي وَمَالِي، اللَّهُمَّ استُرْ عَوْرَاتي، وآمِنْ رَوْعَاتي، اللَّهمَّ احْفَظْنِي مِنْ بَينِ يَدَيَّ، ومِنْ خَلْفي، وَعن يَميني، وعن شِمالي، ومِن فَوْقِي، وأعُوذُ بِعَظَمَتِكَ أنْ أُغْتَالَ مِنْ تَحتي".
Ko Ahmad fillii mo.
6- Ɗuɗɗinorgol du’aa
Eggaama e ibn ‘Umar (yo Alla wele mo), o wi'i: Nulaaɗo Alla on mo jam e kisiyee woni e mun on maaki:
"Kala e mo’on udditanaaɗo dame du’aa ɗen, haray o udditanaama dame yurmeende, Alla toraaka huunde -nde O ɓuri yiɗude toreede- hewti aafiya".
Nelaado mo jam ekisal woni e mum maaki kadi:
"Du’aa hino nafa ko yani e ko yanaani. On yamiraama du’agol jeyaaɓe Alla".
Ko Tirmidhi fillii mo.
Eggaama e Abdallah ibn ‘Amir (yo Alla wele mo kanko e ben makko), wonnde ‘Umar (yo Alla wele mo) yaltnuo Saami, nde o hewtunoo (saare) Sarag, o humpitii (ñawu) alaba’u ngun hewtii Saami. ‘Abdurrahmaan ibn’Awf humpiti mo wonnde Nulaaɗo Alla on mo jam e kisiyee woni e mun on maakii:
Si on nanii innde ngun” (ñawu) “e leydi, wata on yah ton, si ngu yanii kadi e leydi haray hiɗon e mayri, wata on yaltir ton dogugol ngu".
Eggaama e Abuu Hurayrah (yo Alla wele mo), wonnde Nulaaɗo Alla on mo jam e kisiyee woni e mun on maaki :
"Wata nawnuɗo ɓaɗdne e selluɗo".
Ko Bukhari e Muslim filliimo.
8- Huuwugol ko moƴƴi e tottirde ko laba.
Eggaama e Anas (yo Alla wele mo), o wi’i: Nulaaɗo Alla on mo jam e kisiyee woni e mun on maaki:
"Golle moƴƴe ɗen hino daɗnda bonneji haɓooji ɗin, e nawnaaje ɗen, e halkayɗi (ɗin. Yimɓe moƴƴuɓe ɓen ka aduna, ko ɓen woni moƴƴuɓe ɓen ka laakara".
Ko Al Haakim fillii mo.
Ibn Al Qayyim (yo Alla hinno mo) wi’i:
"Hino jeyaa e ko ɓuri mawnude e ko ñawndata nawnaare: waɗugol moƴƴere labina, e jantoore, e du’aa, e yankinagol, e toragol Alla, e tuubugol. Ɗin piiji ɗon hino baɗtina e duñugol itta ella, e heɓugol cellal; ɓura baɗtinnde diini lekkeele leɗɗe, kono ko yeru ko wonikii kin heblanii ɗum woo, ki jaɓi ɗum, ki fiɓi ki nafitori".
Zad Al-Ma'ad.
Eggaama e bilal (yo Alla wele mo), wonnde Nulaaɗo Alla on mo jam e kisiyee woni e mun maaki:
"On yamiraama immagol jemma; sabu ɗum ko jikku moƴƴuɓe adiiɓe on. Immagol jemma ko ɓaɗtorɗum kadi Alla, haɗayɗum bakkadinnde, heefa goopi, raɗoo ñawu e ɓanndu".
Ko Tirmidhi fillii mo e tanah mum.
Eggaama e Jaabir ibn Abdallah (yo Alla wele mo), o wi’i: Mi nanii Nulaaɗo Alla on mo jam e kisiyee woni e mun on no maaka:
"Suddee miranji ɗin, haɓɓon kunndule sasaaji ndiyam ɗin; sabu jemmaare no en nder hitaande nden, ñawu jippoto e mayre, ngu rewrataa e miran mo suddaaka maa sasa ndiyam mo hunnduko mun haɓɓaaka, si wanaa ngun ñawu jippoto e mun".
Ko Muslim fillii mo.
Ibn Al Qayyim (yo Alla hinno mo) wi’i:
"Ɗum ɗoo ko ko gannde ñawndooɓe ɓen hewtanaa".
Zad Al-Ma'ad.
Ka timmoode, hino haani ka juulɗo on fawata fiyaaku makko on e Alla, o jortoo ɓural Makko, o rerɗana moƴƴere Makko, o hoolora Mo. Fiyakuuji ɗin fow ko e juuɗe Makko e toppitannde Makko e elatannde Makko woni".
O tiiɗnora heɓɓitorgol muñal e ko tellato e musiiba yanɗo e makko, tawde tabitii Alla fodii kala muññiiɗo tamƴinori Mo mbarjaari e njoɓdi mawndi. Alla daali:
(Annde ko muññiiɓe ɓen yoɓirtee njondi maɓɓe ndin, ko ko aldaa e hasboore).
(Az Zumar: 10).
Eggaama e yumma Aysha (yo Alla wele ɓe), wonnde ɓe lanndino Annabiijo on mo jam e kisiyee woni e mun fii ñawu (uggan/yano), ɓe maaki:
"Ɗum hari ko lepte ɗe Alla imminanynoo e mo O muuyi, O waɗani ɗum yurmeende gomɗimɓe ɓen. Alaa e jeyaaɗo mo ngun ñawu yanata (e nokku mun), o heddora e leydi makko ndin muñal, hara himo anndi huunde mematah mo si wanaa ko Alla muuyani mo kon, si wanaa ɗum wonany mo yeru baraaji sehimmbinaaɗo".
Ko Bukahri yaltini mo.
Miɗo toroo Alla nde O hawrinndinta'en en denndaangal e kon ko O yiɗi O yarlii e golle moƴƴe, e konngol labangol. Ko O wowloowo goonga, O fewna e laawol focciingol.
Yettoore woodanii Alla tun, yo O juulu e Annabiijo men on Muhammadu e koreeji makko e Sahaaba'en, O hisna mo.


text:
Ina aadoraa, kala nde mooɓondiral jooɗii, waɗde kawraaɗe ngam rokkude miijo heeriingo e geɗe maantinɗe e nguurndam leydi ndii. Ngolɗoo laawol kadi mooɓondiral ngal ƴettii kawraaɗe.
1. Hawraande duwaawu
Ndeeɗoo hawraande ko hawraande duuwaawu feewde e terɗe fedde ndee cankiiɗe e duuɓi cakkitii ɗii. Tergal cakkitiingal sankaade, sankii ko balɗe ɗiɗi (ñalnde 26/12/2019), hono Aadama Sih ɗoo e Nuwaasoot, wirnoyaa to Ɓoggee. Hooreeɓe cate kadi e daawal hee : Aamadu Saydu Kan (gonnooɗo hooreejo catal Nuwaadibu ko juuti, cankiiɗo ñalnde 22 suwee 2014); Muhammed Lemin Sih (hooreejo catal Rooso); Abuu Saydu Ac (hooreejo catal Likseyba 1980-2004, cankiiɗo 3/10/2012); Ummu Kursuum (ganndiraaɗo Kursumel, hooreejo catal Ɓoggee), kam e denndanngal terɗe fedde ndee cankiiɗe e daaal ngal… Nii hawraande ndee lelorii:
« Duwawuuji men ɓurɗi teeŋtude faade e banndiraaɓe men terɗe fedde ndee ruttiiɓe e joomi mum en sabu darnde mum en laaɓtunde e yarlitaare mum en e nuunɗal mum en.
Yo Alla yurmo ɓe yaafoo ɓe
Yo barke maɓɓe heddo e ko ɓe ɗacci koo
Yo en ɓooy sakkanaade ɓe e duwanaade ɓe
Aamiin »
——————
2. Hawraande naatingol ɗemɗe ngenndiije nder tippudi nehdi e jaŋde leydi ndii
Ndeeɗoo hawraande ko ngam ɗaɓɓirde laamu Muritani nde artirta jaŋde ɗemɗe Pulaar, Sooninke e Wolof e nder duɗe laamu. Ɗumɗoon ɗoon ko sabu hakke keɓtinaaɗo mo cukalel fof jogii e janngineede e ɗemngal mum ngal muuyni ngal. Oon hakke ina feeñi e piɓondire e nanondire winndereeje keewɗe ɗe Muritani siifi, hunii maa siynu ɗum en. Nii hawraande ndee lelorii :
Fawaade e doosɗe leydi ndii e cifaaɗe kawraaɗe hakkunde leyɗeele, yo ɗemɗe ngenndiije ɗee naattine e Tippudi Nehdi e Jaŋde.
——————
3. Hawraande faatunde e caɗeele cate fedde ndee kawrata e jooɗaniiɓe laamu e nokkuuji ɗii.
Won e jooɗaniiɓe laamu e nokkuuji ɗii (guwerneeruuji e perfeeji ekn.) ina kaɗa won e cate waɗde golle mum en (udditde duɗe walla waɗde kiirɗeeli…) hay so kollaama yamiroore heɓtinnde Fedde ndee. Yeru ɓurɗo teskinde e ko sakkitii koo, ko calagol perfee Liksaar yamirde golle koolol keewal pine ɗoo e Nuwaasoot e hitaande 2016, walla to Barkewol sabu catal ngal ronkude udditde duɗe ko ina wona duuɓi ɗiɗi jooni sabu tan jooɗaniiɗo ɗoon laamu oo welaaka… Nii hawraande ndee lelorii :
Fawaade e sarɗiyeeji e doosgal leydi ndii wonande ɗemɗe ngenndiije, jooɗaniiɓe laamu e nder diiwanuuji ɗii yo newnan fedde ndee golle mum
——————
4. Hawraande njettoor
Ndee hawraande njettoor tiindinaa ko e denndaangal wallitnooɓe haa fedde ndee heɓti boowal (terrain) mum, haa teeŋti noon e Usmaan Kan mo Alla rokki wune loggitde ɗum nde woni kalifu kaalis ndee. Ine heen yarham mum Ibraahiima Demmba Bah, ina heen Lamin Ngayde, ine heen Abdarahmaan Jah (to Domen) e woɗɓe. Ine heen kadi darnde Daawuuda Abdullaay Dem (gonnooɗo cukko hooreejo e yiilirde ɓennunde ndee) e Ifraa Al Hajji Boli (tergal yiilirde yaltunde ndee)… Nii hawraande ndee lelorii :
Njettoor men ɓurɗo teeŋtude faade e kala daraninooɗo fedde ndee haa heɓi galle
Yo on ɓooy waawande koye mon
——————
5. Hawraande kuutoragol kaɓirɗe kese
Ndee hawraande yahata ko e teeŋtinde jokkondiral hakkunde cate rewrude e kuutoragol kaɓirɗe kumpital kese goodɗe jooni ɗee. Nii hawraande ndee lelorii :
E ballondiral e Goomu kumpital ngenndi, kuutoro-ɗen kaɓirɗe kese haa teeŋti noon e WhatsApp hakkunde cate ngam taƴde yolnde
——————
6. Hawraande faatunde e alkule mbinndiin
E ɗii duuɓi cakkitiiɗi won mbinndiin feeñi ina wiyee Adlam mo nganndu-ɗaa ko duttinoowo yimɓe caggal, ballitoowo añɓe ruttanaade ko ndonkunoo, ko wayi no wiyatnooɓe ( wiyooɓe haa hannde) yo ɗemɗe ngenndiije ɗee mbinndire alkule Arab. Nii nde lelorii :
Fawaade e henndu wuttooru ko faati e alkule Adlam fedde ndee ene salii e ruttineede caggal e kuutoragol alkule lateŋ.


text:
Ñalnde 24 Morso 2022, Batirdu Ngenndi Muritani ɓenninii kuulal eɓɓaande mbayliigu tippudi jaŋde he Muritani. So ɗuum siynaama maa waɗtu ɗemngal Arab janngirngal he kala tolno kadi e kala fannuuji. Ɗuum firti tuggude gila he duɗe tokoose, hakkundeeje, haa e jaaɓi-haaɗtirde janngirde Arabeere wontata koko waɗɗii. Ɗemngal Faraysinkoore ngal Muritaninaaɓe kuwtortonoo gila ko adii jeytaare mum en haa jooni, kadi gonnongal ɗemngal mum lawakeewal (langue officielle) caggal nde Muritani heɓi jeytaare mum ngal, kanum sortaama he ɗemɗe laawɗinaaɗe leydi ndi.
Jokku Taro
Like this:
Like Loading...
Dukooji e ko yowitii e hol ko foti wonde identitee leydi Muritani, ko duko fuɗɗiingo gila he kebungal jeytaare Muritani ndimaagu mum dawrugol. Mbele Muraitani so rimɗii foti ñaantoraade ko wutte mum capataagu,ɗuum firti wonde leydi safalɓe gila to pinal haa e ɗemngal e kala maandeeji (symboles) mum? Walla Muritani foti ko faarnoraade wonde leydi leñɗi keewɗi, pine, e ɗemɗe keewɗe ceertuɗe?
jokku taro
Like this:
Like Loading...
Luumo defte rewɓe ngo ndakaaru (Salon du livre Feminin de Dakar) taggii wejo mum hanki, caggal balɗe tati, ñalnde 5,6, e 7 Duujal, to Hotel de Ville mo Ndakaaru. Fayndare ngooɗoo luumo wonno ko wallude rewɓe winndiyankooɓe mbele ene mbaawa saaktude golle mum en haa ɓura anndeede e tineede, kono kadi e teeŋtinde no ballifanɗe maɓɓe mballiri e hare maɓɓe ngam yooltude jojjanɗe maɓɓe.
Jokku Taro
Like this:
Like Loading...
Caggal defte makko Binndanɗe Hiisankooje (2016) e Gannde Hiisiwe (2019) Dr Muhammadu Faalil Sih yaltinii deftere mum tatiɓere he Hiisiwal (mathématiques). Ñoggannde Silo Hiisiwo, ko noon woni tiitoonde deftere ndee, yowitii ko he hiisa caltiwa e kiɓɓiwa, so en ndeftii he konngol Ceerno Bookara Aamadu Bah, binnduɗo ngardiindi deftere nde o. Ko ɗum fannu toowɗo he nder hiisiwal janngateeɗo he duɗe jaaɓihaaɗtirde.
Jokku Taro
Like this:
Like Loading...
Waalde (fedde) Sukaaɓe Daraniiɓe mawninde Finaatawaa he nder Burkina yuɓɓinii he nder lewru Silto (septembre) 2021, kampaañ ngam janngingol sukaaɓe pulaar/Fulfulde. Oon kampaañ duumiima fotde jonte ɗiɗi (jeeɗɗiiji ɗiɗi) kadi o yettinooma he nokkuuje keewɗe he nder leydi Burkina, gila e gure dowriije ɗe haa e ngalluuje ɗe. Fayndaare maɓɓe (ko ɓe muuyi e mum) ko janngin’de, sukaaɓe ɓe duuɓi jeetati haa duuɓi sappo e joy, waawde winndude e taraade he ɗemngal mum en neeniwal fulfulde.
Jokku taro
Like this:
Like Loading...
Ko ɓooyaani ko, laamu Muritani ƴettii kuule kese ngam ittude ɗemngal Farayse he ɗemɗe kaalateeɗe he nder Batirdu Ngenndi he, ɓe lomtiinii ɗoon ɗemɗe ngenndiije Muritani, woni Pulaar Sooniŋkoore e Jolfe (Wolof) yantude e Arabeere. Sinno rewiino ɗo foti rewde ɗoo ɗuum ko kabaaru belɗo wonan’de ɓeen haɓantenooɓe ngam yoo ɗemɗe ngenndiije ɗee keɓtine fotde duuɓi jooni keewɗi.
jokku taro
Like this:
Like Loading...


text:
Fii Tawtugol:
Sagara 1: Suɓee natal (foto)
Suɓee natal ngal yiɗu-ɗon gollirde. Hino gasa wonude gootal e nate huutoraaɗe e meemji maraaɗi, maa gootal e nate mon onon. Lowe tafirɗe meme buy hino okka nate. Huutoree gooto e majje wano MemeGen, Memegenerator, maa Choualbox. Meɗen mofti kadi hello goo wondude e doggol lowe huutoraaɗe ko ɓooyaali.
Sagara 2: Ɓeydee Binndi
Si ko wootere e lowe dokkel tafirɗe meme maa tafirɗe goo suɓi-ɗon, winndee binɗi ɗin dow e ley natal ngal. Binndol ngol hino gasa wonde waaju maa miijo. Meɗen rerɗina on tafugol meme yewtayɗi fii ɓamtal ɗemngal.
Sagara 3: Daɗndee Fampo-ɗon Meme On
Daɗndee natal nagl refti fampo-ɗon ngal ka yiɗu-ɗon e jaayɗe renndo (wano Instagram, Twitter, Facebook).
Sagara 4: Ɓeyditee Hastag
- Beyditee oo hastag #MemeML
-
Ɓeyditon kadi hastag ɗemngal ngal (wano #Pular #Fulfulde)
Maanditee: Ɓamtugol ɗuuɗal ɗemɗiyaŋkaagal ngal ka diidol, ko waawugol jokkondiral e kala ɗemngal suɓaangal, hara wanaa bee tun saakugol loowdi ndin e ɓen ɓe faamataa. Si ɗon yiɗi non hewtinnde jamaaji ɗin fow, hiɗon mari cuɓal wallitorgol ñoggannde faandaare nden fii miijooji saɗtuɗi firde ɗin.
Sagara 5: Tawtee Foolotiro ngon
- Ɗaɓɓitee woɗɓe goo saakitirɓe meemji mun oo hastag #MemeML ka Instagram, Twitter, maa Facebook ontuma yowon (coment), lollinon (share).
- Ɗaɓɓitee woɗɓe goo saakitirɓe meemji mun oo hastag #MemeML ka Instagram, Twitter, maa Facebook ontuma yowon (coment), lollinon (share).
- Wata on yejjitu taagude woɗɓe goo fii no ɓe tawtira “foolotiro” tafugol meme ngol. Seŋodee e yimɓe goo mawninooɓe ɗuuɗal ɗemɗiyaagal.
Sagara 6: Softinee


text:
Mawɓe leyɗe Afrik njooɗiima ñalnde 17 e 18 sulyee 2016 to Kigali (Ruwanndaa) e joɗnde mum 27ɓiire e gardagol Idiris Debi, gardiiɗo Dental Afrik e oo mudda kam e Nkosazana Dlamini-Zuma mawɗo Goomu Dental Afrik.
Mawɓe leyɗe Afrik njooɗiima ñalnde 17 e 18 sulyee 2016 to Kigali (Ruwanndaa) e joɗnde mum 27ɓiire e gardagol Idiris Debi, gardiiɗo Dental Afrik e oo mudda kam e Nkosazana Dlamini-Zuma mawɗo Goomu Dental Afrik.
Naatugol Maruk e Fedde hee ina jeyanoo e toɓɓe kimmuɗe potɗe yeewteede heen, gaa gaa ngonka Sudaan Worgo e toɗɗagol gardo keso Goomu Afrrik ngam lomtaade Nkosazana Dlamini-Zuma timminde heen manndaa mum … Toɓɓe ɓurɗe teeŋtude e ndee joɗnde ko toɓɓere Sudan Worgo caggal fitinaaji kewnooɗi toon ñalnde 9 e 10 lewru nduu.
Ko wonaa ɗum gardiiɗo Goomu Afrik nguu ina fotnoo lomtineede kono woote ɗee njowaama sibu hay ƴamatnooɗo gooto heɓaani keeweendi. Ɗum noon Nkosazana Dlamini-Zuma nana heddii heen haa joɗnde faande e lewru saawiyee 2007 to Adis Abeba. Ɗoo e ndeen doggol udditaama ngam winndude ƴamooɓe woɗɓe. Toɓɓere woɗnde teeŋtunde, mawnde ko ɗaɓɓugol Maruk naattude Dental ngal. Maruk ko ko geddunoo Fedde Ngootaagu Afrik (wontude Dental Afrik caggal ɗuum) e hitaande 1984 ngam mettinde naatgol heen RASD (Dowla Saharaa Hirnaange), dowla mo Polisario sosnoo. Eɗen nganndi darnde Maruk fof e hare mum fof ko wiyde wonde Saharaa (heen sahaaji nii hay Muritani, sibu Maruk heɓtini Muritani ko e hitaande 1962) ko jeyi Maruk. Duuɓi tati jooni ko Muhammed VI ina hebla ɗuum, sibu o seeraani e ɗannaade e leyɗe Afrik worgo Saharaa. Ko e nder ɗuum Maruk laawɗinani tumarankooɓe worgo saharanaaɓe wonnooɓe toon, ngonka mum en, rokki ɗum en kaayitaaji no njooɗorii, ngolloo toon. Haaɗaani ɗoon, sibu, to Gabon, to Senegaal, to Gine, laamɗo Maruk ina ƴellita toon faggudu rewrude e compugol bankeeji e sarwisaaji gaddagol, e mahaaɗe, e telekom … Ko jiidaa e cargol laawol Almaami Maalik e ɗiin nokkuuji, rewrude e cosgol Duɗal Keblirgal almameeɓe Afriknaaɓe to Rabaa. Yantii heen, Maruk nattii waɗde jaltingol Saharaa e Fedde sarɗi naattugol mum, hay so tawii anniya mum ko yaltinde RASD e fedde hee so naattii. Ko Goomu Dental Afrik noon foti jaɓde walla salaade ngool naattugol rewrude e woote.
Wonande Alaseri (haɓdiiɓe Maruk e ngalɗoo geɗal) « ndee feere Maruk ƴetti, ina waawi wonde huunde moƴƴere wonande Afrik walla bonnde. Huunde moƴƴere so tawii Maruk fellitii jebbilanaade ngonka Saharaa e Fedde hee … Huunde bonnde … so tawii Maruk artiri ko addude jiiɓru e Fedde hee.
BAB


text:
Ardiido Lesdi Naajeeriya Muhammadu Buhari yiidi bee Ardiido Lesdi Naajeeriya boymaajo Goodluck Jonathan nden be sinkootiri dow ko laarani sooyuki yonki Police’en Naajeeriya 2 wadiibe hasaru bee moota Asaweere nde.
Buhari hawtani ummaatoore Lesdi Naajeeriya haro wadanki golloobe nno Ardiido lesdi ndin boymaajo do’a enanta Lesdi Naajeeriya.
Ardiido Buhari, wi yettti ALLAH nde ardiido Jonathan hisi hasaru ngun nden O tefri saatal ber nde ko hattamo yaaki yiilaaru kuude boddi dum O wadata hakkunde Lesdi Naajeeriya enanta Lesde Yaasi.
Nyennde Alarba 6 Lewru April do on Police ‘en 2 doftoobe Ardiido Lesdi Naajeeriya boymaajo wadi hasaru bee moota haa buwaangal riftorde piije sooyi yonki mabbe.
Sadiq Alfa


text:
«Jom en hakkeeji ɓe njaɓii wonde kala golle umminanooɗe walla jogorɗe ummaneede, paytuɗe e warngooji ɗi, niilii, ngoppaama ». Ɗum woni ko kuulal 3 nanondiral ciifondirangal hakkunde jogorɓe naftoraade lomtingol warngooji ngol e laamu Muritani. E lewru mars 2009, nanondiral jowitiingal e ñawndugol warhoore siifanooma to galle laamorɗo leydi, ɗo e Nuwaasoot,
«Jom en hakkeeji ɓe njaɓii wonde kala golle umminanooɗe walla jogorɗe ummaneede, paytuɗe e warngooji ɗi, niilii, ngoppaama ». Ɗum woni ko kuulal 3 nanondiral ciifondirangal hakkunde jogorɓe naftoraade lomtingol warngooji ngol e laamu Muritani. E lewru mars 2009, nanondiral jowitiingal e ñawndugol warhoore siifanooma to galle laamorɗo leydi, ɗo e Nuwaasoot,
hakkunde goomu kalfinanoongu ngaal gollal e huunde e ɓe bonannde nde yettinoo, ɓe fedde wiyeteende COVIRE yahani toon.
E ooɗoo sahaa ko 244 mbinnditaa, fotɓe lomtinaneede (indemnisés). Lomtingol ngol fuɗɗiima. Kono, kala lomtinanaaɗo ina harmi e mum hankadi hullitaade to ñaawoore.
Kuulal ɗiɗmal nanondiral hakkunde COVIRE e laamu Muritani ko nii lelorii : «ooɗoo kaalis lomtiima haa timmi bonannde waɗanoonde nde. Joom hakke en ɓe kuniima ngontaa ɗaɓɓu hankadi hay huunde, ngontaa wullito hay nokku, so e teelal walla e dental, so kam en e koye mum en walla so rewrude e woɗɓe, wonaa e nder leydi ndi, wonaa e nder winndere nde».
Yanti heen, ko noon kadi ko kollitirta wonde « ɓe kaali ko e inɗe maɓɓe e nder nafoore maɓɓe, ɓe njamiraani hay gooto, yo won yimɓe walla pelle ngenndiyankooje walla adunankooje haalde e inɗe maɓɓe ».
Kuulal 3 : « Wonande jom en hakkeeji ɓe, kala gollal umminanoongal haa e ooɗoo sahaa to bannge ñaawoore, niilii, woppaama ».
Kala keɓɗo kaalis lomtingol ngol, alaa e sago siifa tawo ngalɗoo nanondiral. Yoga e waranaaɓe ɓee njiyataa binndi. Tee won pelle daraniiɗe jojjanɗe aadee ko ɓuri jooni duuɓi 16 ɗawa e nanondiral ngal, sibu waɗɓe ngal ɓe, cuuɗ ngal. Ɓe cuuɗi ngal (kamɓe ardiiɓe COVIRE) hay ardiiɓe pelle biyeteeɗe AVOMM e OCVIDH ɓe ardiiɓe mum en ngumminoo haa Farayse, ngari Muritani, tawi alaa ko addi ɗum en, so wonaa ɗuum. Ko kamɓe ceedtii ɗum e bayyinaango ɓe njaltini ñalnde 23 abriil 2009, ɗo ɓe mbiyata : « AVOMM e OCVIDH ina cunii no feewi e loowdi nanondiral hakkunde COVIRE e laamu Muritani. Kono tan ko jooni min paami hol ko saabii yonaaɓe pelle amen yahnooɓe Nuwaasoot, suuɗeede nanondiral ngal. Ɓe njiyndiriino cili keewɗi e ardiiɓe COVIRE ngam humpitaade loowdi nanondiral ngal, kono ɓeen cali haa yoori haalande ɓe ko kuri famɗude e loowdi nanondiral ngal ».
Ɓe ɓeydi heen : « E miijo amen, nafooje waranaaɓe ɓe ko booynaaɗe, yaakaare joganoonde ko ina ɓura duuɓi 20 hare e lepte, ndeen yaakaare jamfaama. E min cunii e ko COVIRE jeytoraa e oo fuunti ». Pelle daraniiɗe jojjanɗe aadee keddiiɗe ɗe kaalaaka, nde tawnoo, gila law, paamii kam en fof wonde ko yahetee ko, alaa ko woni fayndaare mum so wonaa fuunti, so wonaa yiɗde laɓɓinde warkoyeeɓe. Ko ɗum tagi, ɓe ceyfitii ɗum gila ndeen.
Ina wiyee wonde won heen e waranaaɓe ɓe ndokkaa ko miliyoŋ wonande ofisiyee, 800 000 UM wonande cukko ofisiyee e 600 000 UM wonande soldaat ɓolo.
Maawiya enndiino ubbude warngooji ɗi e hitaande 1993, nde LIH Mammadu e Kan Yahya lelni sariya yaafuya kolliti asammbele. Kono addanaani haala ka deƴƴeede. COVIRE ne gollirii nii hannde, ɓe njanfiima yaakaare !


text:
Jaaynde Forbes yaltinii doggol yimɓe ɓurɓe alɗude e winndere ndee, hono no heewi waɗde hitaande kala nii. Debbo ɓurɗo heewde jawdi ari ko 16ɓo e doggol hee.
Njoyo ɓurɓe heewde jawdi ko ɓeeɗoo :
Jeff Bezos (Jef Besos) : ooɗoo omdafeer ameriknaajo sosi yeeyirdu wiyeteendu Amazon. Ngalu makko sowiima laabi ɗiɗi e hitaande wootere : rawane ko 67,2 miliyaar dolaar wonnoo, hikka ko 112 miliyaar dolaar.
Bill Gates : alaa majjuɗo mo, sibu kanko jeyi Microsoft, wonnoo hoore alɗuɓe. Hikka ko o ɗiɗaɓo. Ngalu makko ko 90 miliyaar dolaar. Ko o ameriknaajo.
Warren Buffett : omdafeer ameriknaajo kadi. Ngalu makko 84 miliyaar dolaar.
Bernard Arnault : e hitaande wootere ngalu makko ɓeydiima fotde 30 miliyaar dolaar. Hannde omo jogii fotde 72 miliyaar dolaar. Oo ko faraysenaajo.
Mark Zuckerberg : Oo woni coso, mawɗo Facebook, ɗum noon joom Whatsapp lolluɗo oo. Ngalu makko tolniima e 71 miliyaar dolaar. Oo ne kadi ko ameriknaajo.
BAB


text:
Nelaaɗo Alla mo jam e kisal ngoni e mum (MJKM) oo, jibinaa ko subaka altine jeenay 9 lewru Rabiiyul awalu e nder ɓesngu Banii Haasim e hitaande ñiibi, tawa capanɗe nay hitaande ɓennii e laamɗo Kisra ani surwaan, ina hawra e noogaas, walla noogas e ɗiɗi lewru abril 571 jibneede Annabi Iisaa (MJKM) oo, e fawaade e haala ganndo gooto ina wiyee Mohammed Sileymaani Elmansuur Fawri, e ganndo koode gooto ina wiyee Mahmuud Baasa.
Naniraama ibnu Saad : hono yummum Nelaaɗo Alla (MJKM) oo wiyi : nde njibinmoo-mi ndee, mi tinii annoore mawnde yaltii e am, ko ina yaynoo tataaji Saam. Hono ɗuum kadi naniraama e Ahmed Gaa Irbaadi Bun Saariya.
Gaatuleeje : ñalnde o jibinaa ndee kadi won gaatuleeje njiyaa ñalnde heen ngam won e geɗe teddugal njiyaama njani e ñalnde heen, yiyaama kadi to ɓeen ndewatnoo Allaaji mum en, jeynge duppitii heen, won e nokkuuji maɓɓe dewirɗi geno maɓɓe kelii ñanlde heen. Naniraa ɗum ko Bayhakiyyu.
Jibinegol : ndeen yummum Nelaaɗo Alla jibinii ɓiyum tedduɗo oo, ɗoon e ɗoon o neli e taanum nelaaɗo ngam tintinde ɗum o jibinii afo makko hannde. Nde oon nannoo ɗum tan, ummii dogi ari. Nde o yettii o ƴefti tiggu oo, o naatdi e mum to nder suudu Kaaba too, o yetti Alla, o manti ɗum, o suɓanii mo innde Muhammed ndee, etee ndeen ɗoon innde alaano e inɗe Aarabeeɓe. Caggal ɗum o haddini mo ñalnde ñalngu jeeɗiɓiiwu, hono no Aarabeeɓe mbaɗiratnoo.
Muynam nelaaɗo : adii muyninde mo caggal yummakko kanko nelaaɗo (MJKM), ko debbo gooto ina wiyee suweybata, soknaajo Abii Lahbi e kosam ɓiyum ina wiyee Masruuhu. Ko adii ɗuum tawi oon muyninii Hamjata Bun Abdul Muɗalabi, caggal makko kadi oon muyninii biyateeɗo Abaa Salamata Bun Abdul-asad Elmaksuumi.
Nguurndam makko to Bani Saad: Laatiima ko woni aada to bannge Aarabeeɓe : won e ɓiɓɓe maɓɓe so njibinaama, ina keewi jagganeede muyninoowo ngam reentanaade ɗum en yoga e ñabbuuli gaadoraaɗi, ina ɓeyda kadi semmbeeji mum en e teeŋtinde leppi mum en. Ina wonaa kadi neɗɗo teyliiɗo to batte ɗemngal gila e ummoraade nde wonnoo e tekke. Ina wayi no Abdul Muɗalabi jagganii nelaaɗo Alla (MJKM) oo muyninoowo. Muynani mo ko debbo gooto e rewɓe bani Saada ibnu Bakiri, oon woni Halimata Bintu Abii Suwaybi, jom galle mum ina wiyee Haaris bun Abdil-asaa Elmikna, e nder suudu maɓɓe hee wooturu.
Banndiraaɓe makko toon to bannge muynam : Abdullaahi Bun Haaris, Raanisata Bintu Haris e Jasamata bintu Elhaaris. Nehi mo toon ko Abii Sufyaa bun Elhaaris ɓiy baaba makko tokooso kanko nelaaɗo (MJKM). Laatima baaba makko tokooso, hono Hamjata bun Abdul Muɗalabi oon ne kadi muynii to Bani Saad ibnu Bakiri en, yummum oon kadi muyninii nelaaɗo Alla (MJKM), to Halimata. Laatiima Hamjata bun Abdul Muɗalabi ko muynidiiɗo nelaaɗo e jeese ɗiɗi. Heen yeeso ko to Bani Saad en, yeeso ɗiɗmo ngoo ko to Suwaybata.
Halimata noon nde muyninta mo ndee, o yiyii barke, ɗum firti ko o yiyii heen nafoore mawnde sanne e kaawisaaji ɗi o suusaano daartude.
Ngam kanko Halimata o wiyi : “miin e hooram, mi miijiima artirde mo to yummako, ƴettu-moo-mi, nawtu mi mo to yummako miin fof e reerɗude o heddoo e amen. Nde njettii-mi kaalan-mi ɗum yummako mbiy-moomi : so tawii mi woppii ɓinngel am ngel to amen mbiɗo hulani ngel ñabbuuli gonɗi e nder Makka ɗii. Ɗoon e ɗo min ceertaani no feewi ha o artiri-mo e amen.
Ko hono nii o heddorii e Bani Saad en haa o timmini duuɓi nay walla joy caggal nde o jibinaa. Ko ɗoon caɗeele ceekgol ɓernde makko njoli. Naniraama Muslim gaa Anas hono nelaaɗo Alla (MJKM), Jibiril arii e makko omo fijda e cukolon ɗiɗon, o jaggi mo; o liɓi mo; o seeki becce ɗee, o itti ɓernde nde o looti ɗum o lootiri ɗum ko ndiyam Biiri jam jam. Ɗum fof tawi cukolon kon ndogii, kon payii to yummum nelaaɗo, kon mbiyi ɗum : “Mohammed jaggaama waraama. Ɓe ndogi ɓe njaɓɓoyii mo haa ɓe kawri e makko o mo arta, ɓe ƴeewi mo, ɓe tawi keeci makko ina moddi leydi.
Ngonka makko to yummka oo tigi-rigi
Caggal nde Halimata yiyi ɗeen ɗoon caɗeele, o huli o ruttini mo to yummako Aminata too. Ɗoon o wonti haa o timmini duuɓi jeegom, Aminata ƴeewtindii, miijii waɗde njillu ngam juuroyaade jom galle mum Abdullaahi, baaba mum Nelaaɗo Alla, (MJKM) to nokku ina wiyee Biisurbi. Kanko Aminata o yalti Makka o tacci yolnde ko ina tolnoo e teemedde joy kiloo meeteer, omo wonndi e ɓiyiiko Alyatiim, Mohammed nelaaɗo Alla (MJKM) oo. Debbo gooto ina wiyee Ummu Aymana ina liggantanoo mo, o ɗaldoyi ɗum Abdul-muɗalabi to Makka. O ñiiɓi to o juurinoo too ko lewru. O uddi njillu nguu, nde o artata o mo fayti Makka ñawu heftii-mo e laawol, ɗum tampini mo e hakkunde laawol ngol, o maayi nokku ina wiyee Abwaay, hakkunde Makka e Madiina. Ko hono nii yummum nelaaɗo (MJKM) oo sankorii.
Gartugol nelaaɗo to Makka
Ko taaniiko Abdul Muɗalabi itti mo Abwaay to yummako sankii too, artiri mo Makka. Caggal ɗum noon, ɗum wonani mo ngoƴa, kanko Abdul Muɗalabi, ngam o jaɓataa seertude e nelaaɗo ngam yurmaade ɗum, omo jooɗodoo e mum e dow leeso makko, o wona e moomde keeci mum, omo anndi won ko o teskittee e mum, kono omo deƴƴi ɗuum. Nde o timmini duuɓi makko jeetati e lewbi ɗiɗi e balɗe sappo, taaniiko Abdul Muɗalabi saŋkii. Hade mum ruttaade noon tawi fodiino ɗaldude mo baaba makko tokooso Abii Ɗaalibi sehil baaba makko no feewi.
Nguurndam tampere golle makko :
Laataaki nelaaɗo Alla (MJKM) oo ina joginoo golle keeriiɗe, so wonaa latiima omo aynatnoo ndammiri. O ayniino to Bani Saad ibnu Bakiri en, to Makka too kadi o aynaniino kooreeji makko nokku ina wiyee Kharariiɗi. Nde o heɓi duuɓi noogaas e joy, o yalti o yeeyoyi to Saam e jawdi Kadiijatu (MWM). Hono Ibnu Is-haakh wiyi : laatiima Kadiijata ko debbo jeeyoowo jom teddungal e jawdi, omo ligginatnoo worɓe ina njeeyana mo, o hokka ɗum en heen seeɗa. Laatiima khuraysinaaɓe ko suudu yeeyooɓe e nder Aarabeeɓe, nde yettinoo mo kanko Kadiijata ummoraade e nelaaɗo to bannge nuunɗal e moƴƴere e mawnude hoolaare e moƴƴere jikku, o felliti ɗaldude mo jawdi makko yo o yaltid e mum faade Saam, o noddi ɗum o looyndii ɗum so ina yiɗi yaltidde e jawdi makko ngam yeeyoyde to Saam, nelaaɗo Alla jaɓi ɗuum, caggal ɗumɗoon o hokki ɗum jawdi makko, oon yalti fayi Saam ina wonndi e cukalel makko ina wiyee Maysara.
Dewgal makko e Kadijatu Bintu khuwaylid
Ndeen o artii to Makka ummoraade Saam, Kadijata yiyi e nder jawdi mum ndii hoolaare e ɓural ngal meeɗaano yiyde ɗum e ko ɓenni, e ko cukalel makko jahdunoongel e makko to Saam ngel, ko ngel yiyi e nelaaɗo to bannge yuumtude miijo e ɗemngal goongɗungal e mƴƴude feere.
Yiytude ko majjirnoo ɗum : laatiima hoohooɓe Makka e hooreeɓe cuuɗi mum en, ina ndeerɗunoo e resde Kadiijata kono o jaɓanaani ɓe ɗuum, caggal ɗuum o yeewtani sehil makko debbo ko woni e nder fittaandu makko wonde omo yiɗiri nelaaɗo dewgal e laawol Alla. Oon ne leeltinaani ɗum yahi to nelaaɗo o udditani ɗum ngaal ɗoon damal, kañum ne weltii heen etee jaɓi ɗuum. Nelaaɗo kañum ne yahi to baabiraaɓe mum tokosɓe o haalani ɗum en o mo yiɗi resde Kadijata, ɓeen mbeltii heen, ɓe njahi to baaba mum Kadiijata ɓe ƴamani mo Kadiijata. Ko e ngol laawol dewgal ngal humaa, sehil Kadijatu oo noon wiyatee ko Nafisatu Bintu Munayya. Ina tawtoraa kumal ngal Bani Haasim en, e hooreeɓe jom leppi en. Ɗum ɗoon noon ko nde o ruttii Saam caggal lewbi ɗiɗi, o teŋi kumal ngal ko poliiji noogaas, ɗiin poliiji noon, ko ɗum haɓɓatee e dow leggal tiimngal e dow woyndu ina safiree baagal ndiyam. Oon saanga laatiima Kadiijata duuɓi mum ina njahra e capanɗe nay hitaande, duuɓi nelaaɗo Alla (MJKM) ina yahra e noogaas e joy. E oon tuma Kadiijata laatima wonde ɓurɗo rewɓe ɓesngu mum en teddude e heewde jawdi e hakkilantaagal, ngam ko kanko woni debbo gadano mo nelaaɗo Alla adii resde. O restaani hay gooto goɗɗo e dow mum haa oon maayi.
Ɓiɓɓe nelaaɗo Alla e Kadijetu : ɓiɓɓe nelaaɗo kala ko Kadijettu jibini ɗum en, ɗum woni ɓeeɗoo arooɓe : Alkaasum, rewi heen Jeynaba, rewi heen ko Rukkuyya, rewi heen Ummu Kulsuum, rewi heen ko Faatimata, rewi heen Abdullaahi. Ɓiɗɓe nelaaɗo fof noon maayri ko cukaaku, kamɓe fof kadi nde ɓe maayi nde omo wuuri, kono ɓiɓɓe rewɓe ɓee, kañum en fof tawtoraama Lislaam etee kamɓe fof ɓe ngongɗinii, kamɓe fof kadi ɓe perii fayde Mediina kono kamɓe rewɓe ɓee fof, ɓe maayi e yeeso baaba maɓɓe, so wonaa Faatimata. Oon heddiima caggal nelaaɗo haa timmi lewbi jeegom, o tawtoyi ɗum firti ko ndeen o maayi.
Seeɗa e jubbannde ngam anndude Mohammad (MJKM)
Ngam anndude nelaaɗo Alla, Mohammed (MJKM) : o wiyatee ko Mohammadu Bun Abdullaahi, Bun Abdul-Muɗalabi, Bun Haasim, Haasim ummii ko e Kuraysi; kuraysiyaŋkooɓe ko Arabeeɓe, ɓeen ne ngummii ko e ngeñgoI Maayil ɓiyum Ibraahiima, (JKM) Mohammadu ɓurɗo ɓurnaaɗo winndere. O dañii e ngurndam makko, duuɓi capanɗe e jeegom e tati (63) ina heen duuɓi ko nde o nelatee, heen duuɓi noogaas e tati, ko o Annabi nelaaɗo, o fuɗɗorii Annabaagal ko e simoore “Janngu”, o neliraa ko simoore
“Tuɗɗiiɗo”. Leydi makko ko Makka, o ferii feewde Mediina, Alla neli mo yo o jeertin yimɓe e bone sirku, o nodda ɗum en e wootoɗinde Alla.
Ko e ɗeeɗo geɗe o jaggi haa timmi duuɓi sappo, omo nodda ngam anndinde yimɓe Alla ko Gooto, goɗɗo alaa. Caggal ɗuum, o ŋabbinaa dow asamaan, eɗen nganndira ɗuum e simoore Maarije, kaawise (1—7).
Ina jeyaa e keeriiɗi Annabi (MJKM): ɗum ko tawa omo ɗaanii nder lobbudu suudu haa woodi ko ari e makko nanngi mo, seeki hakkunde hirsirde goddol makko haa les wuddu makko, yaltini ɓernde makko, loowi heen ganndal e iimanaagal ngam semmbinde doole makko e ɗuum ko o woni e dow mum. Caggal ɗuum o addanaa muumanteewel ɓuri mbabba mawnude etee wonaa mbabba puccu, ina wiyee Buraak, woni e ñeeŋtaade haa takkii sara makko o waɗɗinaa e dow heen wonndude e Jibiriil, mo kisal woni e mum oo, ɓe ngari haa ɓe tolnii Bayti Elmakdas, ɓe njippii ɗoon. Kanko nelaaɗo o juulni ɗoon Annabaaɓe e nelaaɓe Alla kala ngam feeñninde teddungal Mohammadu (MJKM) wonde ko Imaam koolaaɗo. Caggal nde Nelaaɗo juulni ɓe e kattanɗe Alla, Jibiriil ɓennini mo to dow asamaan. Nde o yettii toon ndee, o tawi toon ko ɓeeɗoo Annabaaɓe : Asamaan gadano, woni ɗoon ko Aadama yo kisal won e mum (KWM); Asamaan ɗiɗmo, woni ɗoon ko Yahyaa e Iisaa (KWM) ; Asamaan tataɓo, woni ɗoon ko Yuusuf (KWM) ; Asamaan nayaɓo, woni ɗoon ko Idiriis (KWM) ; Asamaan joyaɓo, woni ɗoon ko Haaruuna ɓiy Imraan miñum Muusaa (KWM) ; Asamaan jeegoɓiijo, woni ɗoon ko Muusaa ɓiyum Imraan (KWM) ; Asamaan jeeɗiɓiijo, woni ɗoon ko Ibraahiim (KWM), sehil Alla. Laatima nde ɓe jettii ɗoon ndee, ɓe tawi ɗoon Annabi Ibraahiim ina keeci mum e galle nguurndameeji ñalnde kala capanɗe jeeɗiɗi ujunere Maleyka ina naata ɗoon ngam rewde Alla e juulde refti heen ɗi njalta goɗɗi kadi ngara janngo mum, ɗi hay gooto anndaa keewal mum en no poti so wonaa Alla.
Caggal ɗum ɗoon, Jibiril ɓennini mo to jaaɓi-haattirde e nder asamaan jeeɗaɓiijo oo. Alla holli toon kaawisaaji keewɗi ɗi neɗɗo waawa jangtodaade, caggal ɗum Alla fawi e makko juulɗeele capanɗe joy, ko ndeen o tellii ha o wirtitii Muusaa, oon naamndii mo “hol juulɗeele Alla fawi e dow leñol ma juulɓe ?” o wiyi : capanɗe joy. Muusa wiyi mo, yo o rutto to joomiraaɗo oo, o ñaagoo yo ustan mo ngam ina anndi leñol makko hattanaani ɗum. O ruttitii to joomiraaɗo oo, o ñaagii ɗum yo ustan mo, Alla kañum ne ko newiiɗo ustani mo, waɗtani mo juulɗeele joy ñalnde kala e jamma mum. Nde o wirtitii Muusaa laawol goɗngol wiyi mo yo rutto ha ɓura hoybude, o wiyi o hersii hankadi, caggal ɗuum, o jipporoyi ko to Makka nokku ina wiyee Gales o juuli ɗoon subaka darɗe ɗiɗi. Cagga ɗuum, ina wayi no hankadi farlinaama e dow makko waktuuji joy ñalnde kala o juuli Makka duuɓi tati caggal ɗum o yamiraa yo o fer feewde
Mediina. waɗi noon ko Makkanaaɓe kaɗii mo waajaade e nder Makka hitaande sappo e tatiɓiire e lewru Rabiiyul-awalu, ko e nder nduun lewru kadi o jibinenoo. Caggal nde o nelaa ha timmi duuɓi sappo e tati e nder Makka omo waajoo, o roŋki dañde keewal yimɓe e nder kuraysinaaɓe, so wonaa ɓeydaade salaade noddaandu makko e ɓeydude tooñanngeeji fayde e makko e fewjude peeje no ɓe mbardi mo kanko e goongɗinɓe mo, ngam kamɓe kuraysinaaɓe fof ɓe ndenndii, ɓe noddi batu to galle diisnoniral makkanaaɓe ngam ƴeewde hol peeje potɗe dañeede ngam warde mo jam e kisal ngoni e mum oo. Ɗum noon ko caggal nde ɓe puɗɗii yiyde yoga e sehilaaɓe Nelaaɗo e yiɗɓe ɗum ina pera, ina payi Madiina.
Yo Alla hokku en taweede oo saha mo wuuri, enen kala e hoɗdiiɓe.
Jibriil Muusaa Joop


text:
Bayden e Putiin: yiidii hannde Suwiis
Saakitaama ñannde :
Ko tiindondiral aranal ngal nii gila hooreejo Amerik, J.Bayden suɓaa laamɗo leydi. O fottii hannde e alarba 16 lewru 6ɓuru 2021, yerondiraaɗo makko on Wiladmiir Putiin. Ɗum waɗii e saa'i nde lorral mawngal woni hakkunde leyɗe ɗen ɗiɗe.Ko ɗum ɓe haali e nder ndee jonnde? Ngal kawral no waawi moƴƴinde hakkunde USA e Rusiya? Yalli no haanaa maapinde galdigal wonngal hakkunde maɓɓe e battane mum e nanondiral aduna on?Heɗoɗee jantoore Aysha Sow


text:
Nyawji koronavirus ɗum mooɓgal nyawji ɗuɗɗi andinaaɗi bee nyawnugo ɓi aadama. Ɗi ɗo puɗa diga ndamba haa nyawji caatuɗi ban MERS (nyaw pofɗe ngarngu gal ƴeɓre cakaare) e SARS (Alaama nyaw pofɗe caatungu).
Nyaw korornavirus kesum (COVID-19) wanginaama har hitaande 2019 haa Wuhan, lesdi China. Nyaw koronavirus kesum ɗo ngu anditaaka no aran har yimɓe.
Janngnde nde ɗon holla ko laarani COVID-19 e nyawji banguɗi daaranɗi pofɗe. Jaŋnde nde je huwooɓe ko laarani njamuuji ɗe ngomna, suklaniiɓe fitinaaji e huwooɓe UN e har moɓgal jama'aaje.
Nde inde heerɗinaande hokaama ɓaawo wangugo nyaw man, kala nde mbiiɗen nCoV fu, ɗon hokkitire COVID-19, nyaw je koronavirus kesa saggiti.
Lura cewa abubuwan da ke cikin wannan kwas a halin yanzu ana sabunta su don nuna jagorar kwanan nan. Kuna iya samun sabbin bayanai kan wasu batutuwa masu alaƙa da COVID-19 a cikin darussa masu zuwa:
Alurar riga kafi: Tashar rigakafin COVID-19
Matakan IPC: IPC don COVID-19
Gwajin saurin gano cutar Antigen: 1) SARS-CoV-2 antigen fast diagnostic gwajin; 2) Mahimmin la'akari don aiwatar da SARS-CoV-2 antigen RDT
Janngirde nde ɗon heɓɓe bee bolle:
English - français - Español - 中文 - Português - العربية - pycckий - Türkçe - cpпckи jeзиk - فارسی - हिन्दी, हिंदी - MakeдoHckи jaзиk - Tiếng Việt - Indian sign language - magyar - Bahasa Indonesia - বাংলা - اردو - Kiswahili - አማርኛ - ଓଡିଆ - Hausa - Tetun - Deutsch - Èdè Yorùbá - Asụsụ Igbo - ਪੰਜਾਬੀ - isiZulu - Soomaaliga- Afaan Oromoo - دری - Kurdî - پښتو - मराठी- සිංහල - Latviešu valoda - తెలుగు - Esperanto - ภาษาไทย - chiShona - Kreyòl ayisyen - Kaзaқ Tiлi - தமிழ் - Eλλnvιkά
Lornuki: Janngde nde ɗon holla ko laarani nyawji banguɗi daaranɗi pofɗemooɓangou COVID - 19. Haa ragare jangirde nde, on mbaawan tinditingo:
Woodi khuuruɗum ɓarotiranɗum be kala babuwol fu ballitanɗum on faamugo jangirde nde.
Haaje jangirde nde: Tindingo asli lolluɗi nyawji banguɗi daaranɗi pofɗe e suklanaago sankitaaki nyaw man.
Saa'aji janngirde nde: Deydey sa'aaji 3.
Ɗereeji seedoramaaku: Ɗereewol seedoramaaku hokkete hal jaalɗirɗo kepɗo pamaru man ni, 80 nder 100 har ko laarani ƴamaaɗum. Woruiɓe babal man jee jaɓi ɗereewol seedoramaaku har keɓaaɗumwawan jippina ɗereewol byetengol (Open Badge) jee jangirde nde. Meemu ha ɗow a ekkita jonta.
Nde inde heerɗinaande hokaama ɓaawo wangugo nyaw man, kala nde mbiiɗen nCoV fu, ɗon hokkitire COVID-19, nyaw je koronavirus kesa saggiti.
Jangirde nde waylitaama haa Fulfulde Nijeria digam Introduction to COVID-19: methods for detection, prevention, response and control, 2020. WHO ardaaki ko laaraani cahaaki fassaruuye nde. To woodi ko yaaday haakunde bindi Inglishre be fassaruuye Fulfulde Nijeria, bindi Inglishre laatoto gongɗuɗi asliiji.
WHO ardaaki ko laarani fassaruuye nde. Ɗerewool ɗo je wallugo har ko laarani janginugo tan.


text:
5
1 Fii ɲalaaɗe ɗen e saa'iiji ɗin, on hatonjinaa e windaneede fii ɗun, yo musiɓɓe. 2 Ko fii onon tigi hiɗon andi few ɲalaande Joomi on arday wa nde ngujjo no ara jemma. 3 Nde yimɓe wi'i: «Ɓuttu ngun tabitii, tawa kadi masiibo alaa!», ko onsay halakuyee on arata heɲa, yana e maɓɓe wa nde ŋata fiɗi debbo reeduujo, hara ɓe daɗataa-le few.
4 Kono onon, yo musiɓɓe, on alaa e nder niwre nden haa ka nden ɲalaande juhira on wa ngujjo. 5 On fow ko on ɓiɓɓe ndaygu ngun e ɓiɓɓe ɲalorma on. Hinaa en ɓe jemma on maa niwre nden. 6 Awa, wota en ɗaanor wa ɓeya, kono wattanen yiila, wonen hakkilanɓe. 7 Ɗaanotooɓe ɓen ɗaanoto jemma, mandilooɓe ɓen ko jemma mandilirta. 8 Kono enen yimɓe ɲalorma ɓen, wonen hakkilanɓe, ɓornoɗen hiwitorgo gomɗinal ngal e giggol ngol, hippoɗen kunnawal tama'u kisiyee on. 9 Ko fii Alla muuyanaali en tikkere makko nden, kono ko fii no heɓiren kisiyee rewrude e Iisaa Almasiihu Joomi men on, 10 on mayɗo fii men, fii, woni hiɗen ɗaanii, woni en ɗaanaaki, no wuuridiren e makko. 11 Awa, wakkilindiree, tiiɗindiron, wano wonɗon warrude non fewndo ɗoo.
Fii Yamirooje Sakkitore ɗen e Salminaango ngon
12 Men torike on, yo musiɓɓe, anditanee wonɓe gollude hakkunde mon ɓen, ɓen ɓe Joomiraaɗo on suɓii ko ardoo on, hajoo on. 13 Joganoɗon ɓe teddungal tiiɗungal e giggol, sabu kuuɗe maɓɓe ɗen. Yo ɓuttu wonu hakkunde mon. 14 Men yamirii on, yo musiɓɓe, hajee puyɓe ɓen, wakkilinon aamituɓe ɓen, wallitoɗon lo'uɓe ɓen, wonon muɲɲiiɓe e fee wonɗo woo. 15 Wattanon yiila fii wota hay gooto yoɓir bone bone, kono waɗee soono woo ko moƴƴi, woni non ko e hakkunde mon, woni e telen-ma wonɗo woo.
16 Wonee saa'i kala weltiiɓe, 17 duumoɗon e toragol, 18 jarnee Alla e fee kala ko woni, ko fii ko ɗun woni faale Alla on fii mon, onon ɓee humondirɓe e Iisaa Almasiihu on.
19 Wota on faaɗinan Ruuhu Allaahu on. 20 Wota on hayfin konguɗi ɗi Alla longini gomɗinɓe ɓen, 21 kono taskee kala huunde, jogitoɗon ko moƴƴi kon. 22 Reenoɗon e bone, noone woo no o wa'i.
23 Yo Alla Jom Ɓuttu on waɗu on yimɓe makko ko timmi, e yo o reenu on e baŋŋeeji ɗin fow, ɗun ko ruuhu mon on e wonkii mon kin e ɓandu mon ndun, fii wota on wonu felniiɓe ɲande ardu Iisaa Almasiihu Joomi men on. 24 Ko fii on Nodduɗo on ko Sella-Findeejo, awa kadi ko on woni Timminoyoowo ɗun fow.
25 Musiɓɓe, awa toranee men menen kadi. 26 Salminiree musiɓɓe ɓen fow hirbondiral laaɓungal. 27 Mi torike on e innde Joomi on: yo musiɓɓe ɓen fow jangu nduu ɓatakuru.
28 Yo moƴƴere Iisaa Almasiihu Joomi men on wonu e mon.


text:
Afganistan
'Afganistan ko ɓia Daulaji Julɓe ɗun Afganistan un lesdi e inɗe hakkuɗe e fombina geɓal Aasiya. E ɗun noddiradi e inɗe ɓerɗe Asiya. Ɗi hauti kerol e Pakistan e ta fuuna denbo e fombina haubo Iran eta hirna hai Turkministan gada woyla faaro hirna e Uzbekistan gada woyla Tajiskistan, gada woyla faaro fuuna hai bo ɗen China, gada woyla faaro fuuna ɗen e ta fuuna. E ɗi maari jairii ɗi jajirka kiloomita 652,864 (252,072sq mi) leydi ɗin eɗi woodi nyoole ɗuɗɗe ɗeri bo ɗi ɓure ɗuɗirka jairi e ta wuttudu woyla e ɗembo fombina faaro hirna, e ɗen nyolde Hindu kush ɗun henɗi hakkuɗe maajun e ko yaari 2021. Ɗuɗirka ummatore maari yaari miliyan 40.2 ɗen eɗun maɓɓodi e lasgi mawɗi lesdi ɗun Baano ɓe pashtuns, Tajik, Hazaras e Uzbek, Kabul kanje ke gelle ɓurɗe mawgu lesdi ɗin ɗenbo kanje gooni jonde gelle mawɗe laamu lesdi ɗun.
Ɗemle e lasgiEdit
Yimɓe Afganistan e ɗen maari ɗemle e lasgi ɗuɗɗi. Pushtuns manɓe goni lasgol ɓurgol mawgu latti kamɓe ngon 39% ɗun ɗuuɗirka ummatore lesdi ɗin (les wiigo liuutuugo laanyowo ngo 2019 ɗun horeeji Asiya) Hai Tajik (ko forsiwans) latti ɓe koochi 37% ɗun ummatore lesdi ɗin luttuɗe ɗen mawɗi lasgi tati tokkuɓe gaɗa hamɓe ngoni Tajik, Hadaras e Uzbek. E woodi ɓeddago lasgi kanji sappo e hanɓe ma eɓa ɗer ɗemle arduje ɗembo ko ɗeye ɗun inni inɗe maaɓe eder mantinare lesdi Afganistan.
Ɗemle sappoje sappo ɗen e Pashto hanje ke ɗemle ngomnaati e Afganistan e ɗuun wolda e Bolle ko ɓuri go’o un huuɗe lattatiɗun ba ɗiyam jemma kautuɗan gelle dari un wolde komoye e komoye e gelle Kabul den bo e ɓurdun ɗuuɗuki e gattuti woyla e woyla faaro hirna lesdi ɗun. Nanooɓe bolle dari ɗun ko ɓene lasgi e ɗun noddiraɓe forsiwan.
Pashto kanuun woni bolle Pashtu ɗun usl haidan ɗudɓe eder maɓɓe e ɓe ekkito bolle Pashto. Hai dai fuu enon Pashtus ɓe lattake ɓe ɓurgo ɗuuɗuki e siyasawal Afganistan ɗuuɓi aru, aru. Dari lattake wolde ɗe ɗun ɓuri yiɗuuki wolwiroɓe bolle dari ɓe nyaari 78% ɗun yimɓe leydi ɗin (Litlz) e wiigo CIA World Factbook yimɓe ɓe ɗun hoo’ata e jonde wolde leydi ɗun enon bo wolde ɓe e wolde dari ɓe nyaari 78% ɗun yimɓe lesdi ɗin ɗen hamɓe ɗuri hooshi e dau bolle leydi ɗun ɗenbo Pushto ebe goodi 50%, Uzbek 10%, Innglishi 5%, Turkmen 2%, Urdu 2%, Pashayi 1%, Nuristani 1%, Larabawankore 1%, e Balochi 1% (2021 est) e woodi bo pamare-pamare ɗemle gebal der haae Uzbek, Turkmen, Balochi, Pashayi e Nuristani wolde ko famuki Hindustani (Urdu-Hindi) inare e ɗuun ɗun waadi e goɗɗun geɓol Saboe wartuki dogguɓe waduɓe Hijra Afganistan gada Pakistan e ɗenbo anɗiraki fimiji-fimiji ɗi Bollywood. Haa e hande woɓɓe gada ɗer ummatore yimɓe lesdi eɓe faama inglishire ɗen eɗun heeɓa yiɗago gada nduungu 2000 woɓɓe ɓe Afganistan eɓe ɓawii bolle Ruslankar e ɗun ekkitoɓe ɗun gongirla ngomnati eder 1980.


text:
Kala nde juulde ari, hooreejo leydi oo ina yaafoo dummbanooɓe (sokanooɓe e kasooji), kono, ko ɓuri heewde heen, ko sokranooɓe bonanndeeji renndo. Hikka ne, e juulde koorka hee, o waɗii no o heewnoo waɗde, o yaafiima fotde 72 cokanooɗo.
Ko ɗuum waɗi kadi jaaynde Le Calame waɗde winndannde, ngam jeertinde yimɓe.
“Waawde yaafaade dummbaaɓe, ko hakke mo hooreejo leydi rokkaa, kono ittaataa tabitingol hakke oo ina fotnoo tuugaade e sarɗiiji miijaaɗi, hoto wontande yimɓe tanaa goɗɗo.”
E wiyde won ɓeen yimɓe ɓadiiɗe nokkuuji ñaawoore, ko ɓuri heewde heen, “lelnugol doggi fotɓe yaafeede ɓee ina heewi jinngere, sibu hoohooɓe mawɓe, e heedooɓe (awokaaji) e ñaawooɓe ina njumpa heen ngam yaltinde banndiraaɓe mum en sokanooɓe, walla kiliyaneeɓe mum en” ; hono no geɗe goɗɗe ɗee ngollortee e leydi hee nii, so tuugaade e banndiraagal walla e njeenaari.
Ko ɗum tagi, hitaande kala, ko “yeeyooɓe dorog e saaysayeeɓe, wuyɓe taƴooɓe anndaaɓe, fawanooɓe kuuge tedduɗe, ɓe mbaɗaani hay lebbi seeɗa e kasoo keewi woppiteede” e ulleede e yimɓe. Heen sahaaji boom ko warnooɓe koye ngoppittee ngam warde goɗngol kadi yimɓe woɗɓe. E wiyde won ɗiin nokkuuji ɓadtiiɗi polis, ko famɗi fof, warhooreeji tati bonɗi baɗɗi e duuɓi cakkitiiɗi ɗii ko noon ngardi, ko banndiiji ɗi hooreejo leydi yaafinoo e juulde mbaɗi ɗum en goɗngol. Yeru debbo baranooɗo hedde futuro nder bitik mum to jehre kapitaal…
Hannde, yimɓe fof ina nganndi kisal alaa e wuro Nuwaasoot sibu ko e naange e hoore kellew banndiiji teettata kaake janane, njanata e rewɓe, mbarata yimɓe… Yimɓe fof tinii nguykaaji bankeeji BMCI e Attijaari Bank. Ɗum addani jaaynde wootere winndude : « woto mbiyee mim waɗde leydi ndii ko yeru e nder diiwaan hee to bannge kaɓgol e ownooɓe, sibu won konngol gootol cuuɗi men wiyi « hade neɗɗo raddude colli beeyooji, yo raddu juuriiɗi ɗii tawo » (woni yo neɗɗo fittu tawo damal suudu mum hade mum wiyde ina fitta wuro) ».